ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

  บริษัทฯ จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 24
  ตุลาคม 2532 ปัจจุบัน มีทุนจดทะเบียน 500 ล้านบาท แบ่งออกเป็นหุ้นสามัญ จำนวน 50 ล้านหุ้น
  มูลค่าที่ตราไว้หุ้นละ 10 บาท หุ้นเรียกชำระแล้ว 270 ล้านบาท แบ่งออกเป็นหุ้นสามัญ 27
  ล้านหุ้น มูลค่าที่ตราไว้หุ้นละ 10 บาท

  ทุนจดทะเบียนที่ยังไม่เรียกชำระ มูลค่า 230 ล้านบาท ซึ่งแบ่งออกเป็นหุ้นสามัญ 23 ล้านหุ้น
  มูลค่าที่ตราไว้หุ้นละ 10 บาทนั้น เป็นการจดทะเบียน
  เพื่อรองรับการใช้สิทธิซื้อหุ้นเพิ่มทุนของเจ้าหนี้ไม่มีประกัน
  ตามเงื่อนไขของสัญญาปรับปรุงโครงสร้างหนี้เดิม ฉบับลงวันที่ 31 สิงหาคม 2543

  อย่างไรก็ตาม
  สิทธิในการซื้อหุ้นเพิ่มทุนตามเงื่อนไขที่กำหนดในสัญญาปรับปรุงโครงสร้างหนี้ข้างต้นได้สิ้นสุดลงตั้งแต่วันที่
  29 พฤษภาคม 2546
  เนื่องจากบริษัทฯได้ดำเนินการปรับปรุงโครงสร้างหนี้ด้วยการฟื้นฟูกิจการตามกระบวนการของศาลล้มละลาย
  และได้ดำเนินการเป็นผลสำเร็จตามแผนแล้ว

7.2 ผู้ถือหุ้น

  กลุ่มผู้ถือหุ้นรายใหญ่ ณ.วันที่ 5 มกราคม 2558 ประกอบด้วย (table4)

  --------- ------------------------------- ------------------- ----------
  ลำดับที่     กลุ่มผู้ถือหุ้น                        จำนวนหุ้นที่ถือ          %

  1         กลุ่มงานทวี                                            

            - บริษัท ทักษิณคอนกรีต จำกัด(มหาชน)   2,697,550           9.99

            - บริษัท เจ. ที. เอส. จำกัด         1,300,980           4.82

            - กลุ่มตระกูลงานทวี                 3,433,198           12.72

  2         ธนาคาร กรุงเทพ จำกัด(มหาชน)       1,859,063           6.89

  3         นายวิชัย ภู่บุบผาพันธ์                 1,848,400           6.85

  4         นายระวิ เกษมศานติ์                 1,075,000           3.98

  5         ธนาคาร กรุงไทย จำกัด(มหาชน)       823,457             3.05

  6         นายภากร มกรานนท์                 650,700             2.41

  7         นายอมรชัย เหมโสรัจ                457,151             1.69

  8         นายขจรเดช เชิงชวโน               440,000             1.63

  9         นายรัชพล เพิ่มพูนพานิช               421,000             1.56

  10        นายยรรยง พันธ์วงศ์กล่อม             376,100             1.39
  --------- ------------------------------- ------------------- ----------

  (table4)

  7.3 การออกหลักทรัพย์อื่น

  - ไม่มี

7.4 นโยบายการจ่ายเงินปันผล

  บริษัทฯมีนโยบายในการจ่ายเงินปันผลให้แก่ผู้ถือหุ้นในอัตราร้อยละ 50
  ของกำไรสุทธิจากการดำเนินงานตามงบการเงินหลังหักเงินสำรองต่างๆตามที่กำหนดไว้ในข้อบังคับของบริษัทและตามกฎหมาย
  ทั้งนี้ การจ่ายเงินปันผลขึ้นอยู่กับฐานะการเงินและแผนการลงทุนและความจำเป็นอื่นๆในอนาคต

8. โครงสร้างการจัดการ

จากการที่ศาลล้มละลายกลางได้มีคำสั่งให้ฟื้นฟูกิจการของบริษัทฯเมื่อวันที่ 23 มิถุนายน 2546
และต่อมาเมื่อวันที่ 23 สิงหาคม 2547 ศาลได้มีคำสั่งเห็นชอบด้วยแผนฟื้นฟูและตั้ง บริษัท
ไทยไวร์โพรดัคท์ จำกัด (มหาชน) เป็นผู้บริหารแผน ดังนั้น
บรรดาอำนาจหน้าที่ในการจัดการกิจการและทรัพย์สินของบริษัท
และสิทธิตามกฎหมายของผู้ถือหุ้นของบริษัทยกเว้นสิทธิที่จะได้รับเงินปันผลจึงตกแก่ผู้บริหารแผนตั้งแต่วันที่
23 สิงหาคม 2547 จนกว่าศาลจะมีคำสั่งยกเลิกการฟื้นฟูกิจการ
โดยมีรายละเอียดปรากฏตามหนังสือรับรองดังนี้

“ ศาลล้มละลายกลางได้มีคำสั่งเมื่อวันที่ 23 มิถุนายน 2546 คดีหมายเลขแดงที่ 970/2546
ให้ฟื้นฟูกิจการของบริษัท ไทยไวร์โพรดัคท์ จำกัด (มหาชน) ลูกหนี้ และตั้งบริษัท ไทยไวร์โพรดัคท์
จำกัด (มหาชน) เป็นผู้ทำแผนฟื้นฟูกิจการของลูกหนี้แล้ว
บรรดาอำนาจหน้าที่ในการจัดการกิจการและทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้
ยกเว้นสิทธิที่จะได้รับเงินปันผลตกแก่ผู้ทำแผนตามมาตรา 90/25 แห่งพระราชบัญญัติล้มละลาย
พุทธศักราช 2483 ต่อมาเมื่อวันที่ 23 สิงหาคม 2547 ศาลได้มีคำสั่งเห็นชอบด้วยแผนฟื้นฟูกิจการ
และตั้ง บริษัท ไทยไวร์โพรดัคท์ จำกัด (มหาชน) เป็นผู้บริหารแผน
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผนตามมาตรา 90/59
แห่งพระราชบัญญัติล้มละลาย พุทธศักราช 2483 ”

ในเดือนสิงหาคม 2557 บริษัทฯได้ดำเนินการเป็นผลสำเร็จตามแผนแล้ว
บริษัทฯในฐานะผู้บริหารแผนจึงได้รายงานขอให้ศาลมีคำสั่งยกเลิกการฟื้นฟูกิจการ และเมื่อวันที่ 26
พฤศจิกายน 2557 ศาลมีคำสั่งยกเลิกการฟื้นฟูกิจการ
ซึ่งมีผลให้อำนาจหน้าที่ในการจัดการกิจการและทรัพย์สินของบริษัทฯกลับเป็นของผู้บริหารบริษัทฯและให้ผู้ถือหุ้นของบริษัทฯกลับมามีสิทธิตามกฎหมายต่อไป

  8.1 คณะกรรมการ

คณะกรรมการบริษัท ประกอบด้วยบุคคลที่มีความรู้ความสามารถและประสบการณ์ รายชื่อกรรมการ
จำนวนครั้งของการประชุมคณะกรรมการในปีที่ผ่านมา
และจำนวนครั้งที่กรรมการแต่ละรายเข้าร่วมประชุม มีดังนี้

(table4)

  ------------------ -------------------------------------------------- --------------------- ------------------------
  ชื่อ                 ตำแหน่ง                                             การเข้าร่วมประชุม(ครั้ง)   

                                                                        ประชุมคณะกรรมการ       ประชุมคณะกรรมการตรวจสอบ

  1. นายสุริย์ บัวคอม    ประธานกรรมการและประธานกรรมการตรวจสอบ/กรรมการอิสระ   5/5                   5/5

  2. นายสุกิจ งานทวี*   กรรมการและกรรมการผู้จัดการ                            5/5                   -

  3. นางวจนา         กรรมการ                                            5/5                   -
  ภูคาสวรรค์*                                                                                   

  4. นางอรุณี งานทวี**  กรรมการ                                            1/3                   -

  5. นายสุวัฒน์ จิตตมัย   กรรมการและผู้จัดการทั่วไป                               4/5                   -

  6. นายฉัตรชัย ศิริวัฒนา กรรมการ                                            5/5                   -

  7. นางกิ่งเทียน บางอ้อ กรรมการและกรรมการตรวจสอบ/กรรมการอิสระ               5/5                   5/5

  8. นายนรเศรษฐ      กรรมการและกรรมการตรวจสอบ/กรรมการอิสระ               5/5                   5/5
  ไม้เกตุ                                                                                       

  9. นายเอกมินทร์      กรรมการ                                            4/5                   -
  งานทวี                                                                                       

  10. นายธนพงษ์       กรรมการ                                            5/5                   -
  ภูคาสวรรค์                                                                                    

  11. นายพันธุม        กรรมการ/กรรมการอิสระ                                5/5                   -
  พันธุมจินดา                                                                                    

  12.นายสรกฤช        กรรมการ                                            5/5                   -
  อุรเคนทร์                                                                                     

  13. นายสรรัฐ        กรรมการ                                            2/2                   
  งานทวี***                                                                                    
  ------------------ -------------------------------------------------- --------------------- ------------------------

(table4)

หมายเหตุ:

* นายสุกิจ งานทวี และนางวจนา ภูคาสวรรค์ ลาออกจากตำแหน่งกรรมการบริษัทเมื่อวันที่ 4
ธันวาคม 2557

** นางอรุณี งานทวี ลาออกจากตำแหน่งกรรมการเมื่อวันที่ 8 กันยายน 2557

*** นายสรรัฐ งานทวี ได้รับการแต่งตั้งให้ดำรงตำแหน่งกรรมการเมื่อวันที่ 21 สิงหาคม 2557

กรรมการผู้มีอำนาจลงนามแทนบริษัทฯ

กรรมการซึ่งมีอำนาจลงลายมือชื่อผูกพันบริษัทฯได้ประกอบด้วย นายสุวัฒน์ จิตตมัย , นายฉัตรชัย
ศิริวัฒนา , นายเอกมินทร์ งานทวี , นายธนพงษ์ ภูคาสวรรค์ , นายพันธุม พันธุมจินดา ,
นายสรกฤช อุรเคนทร์ , นายสรรัฐ งานทวี
สองในเจ็ดคนลงลายมือชื่อร่วมกันและประทับตราสำคัญของบริษัทฯ

  8.2 ผู้บริหาร

ประกอบด้วย

(table2)

  ----------------------------------- -----------------------------------
  ชื่อ                                  ตำแหน่ง

  นายสุกิจ งานทวี*                       กรรมการผู้จัดการ

  นายสุวัฒน์ จิตตมัย                       ผู้จัดการทั่วไป

  นายแดน ทองอินทร์                      ผู้จัดการโรงงาน

  นายสุชาติ แก้วไพฑูรย์                    ผู้จัดการอาวุโสฝ่ายการตลาด

  นางสาวจงกล พิสุทธิ์พิเชฎฐ์                ผู้จัดการอาวุโสฝ่ายบัญชีและการเงิน
  ----------------------------------- -----------------------------------

(table2)

*นายสุกิจ งานทวี ลาออกจากตำแหน่งกรรมการผู้จัดการเมื่อวันที่ 4 ธันวาคม 2557

โครงสร้างการบริหาร

  -----------------------------------------------------------------------

  -----------------------------------------------------------------------

8.3 เลขานุการบริษัท

เลขานุการบริษัท ได้แก่ นายฉัตรชัย ศิริวัฒนา

(รายละเอียดหน้าที่ความรับผิดชอบและประวัติของเลขานุการบริษัทปรากฎตามเอกสารแนบ 1)

8.4 ค่าตอบแทนกรรมการและผู้บริหาร

1)  ค่าตอบแทนที่เป็นตัวเงิน

    1.  ค่าตอบแทนกรรมการ

  ค่าตอบแทนในฐานะกรรมการของบริษัท ประกอบด้วย เบี้ยประชุมและบำเหน็จกรรมการ
  โดยมีหลักเกณฑ์ดังนี้

-   ค่าเบี้ยประชุมกรรมการ 5,000 บาท/ครั้ง

-   ค่าเบี้ยประชุมกรรมการตรวจสอบ 10,000 บาท/ครั้ง

-   ค่าบำเหน็จกรรมการประจำปี แปรผันตามผลการดำเนินงาน

  ค่าตอบแทนกรรมการแต่ละรายในปีที่ผ่านมามีดังนี้ :-

(table5)

+-------------------+----------------+----------+---------+-----------+
| รายชื่อ             | ตำแหน่ง         | ค่า       | ค       | ค่าตอบแท   |
|                   |                | เบี้ยประชุม | ่าบำเหน็จ | นรวม(บาท) |
|                   |                |          |         |           |
|                   |                |          | กรรมการ |           |
+-------------------+----------------+----------+---------+-----------+
| 1. นายสุริย์ บัวคอม   | ปร             | 75,000   | 600,000 | 675,000   |
|                   | ะธานกรรมการและ |          |         |           |
|                   |                |          |         |           |
|                   | ประธาน         |          |         |           |
|                   | กรรมการตรวจสอบ |          |         |           |
+-------------------+----------------+----------+---------+-----------+
| 2. นายสุกิจ งานทวี   | กรรมการ        | 25,000   | -       | 25,000    |
+-------------------+----------------+----------+---------+-----------+
| 3. นางวจนา        | กรรมการ        | 25,000   | 500,000 | 525,000   |
| ภูคาสวรรค์          |                |          |         |           |
+-------------------+----------------+----------+---------+-----------+
| 4. นางอรุณี งานทวี   | กรรมการ        | 5,000    | -       | 5,000     |
+-------------------+----------------+----------+---------+-----------+
| 5. นายสุวัฒน์ จิตตมัย  | กรรมการ        | 20,000   | -       | 20,000    |
+-------------------+----------------+----------+---------+-----------+
| 6. นายฉัตรชัย       | กรรมการ        | 25,000   | -       | 25,000    |
| ศิริวัฒนา            |                |          |         |           |
+-------------------+----------------+----------+---------+-----------+
| 7. นางกิ่งเทียน      | กรรมการและ     | 75,000   | 500,000 | 575,000   |
| บางอ้อ             | กรรมการตรวจสอบ |          |         |           |
+-------------------+----------------+----------+---------+-----------+
| 8. นายนรเศรษฐ     | กรรมการและ     | 75,000   | 400,000 | 475,000   |
| ไม้เกตุ             | กรรมการตรวจสอบ |          |         |           |
+-------------------+----------------+----------+---------+-----------+
| 9. นายเอกมินทร์     | กรรมการ        | 20,000   | -       | 20,000    |
| งานทวี             |                |          |         |           |
+-------------------+----------------+----------+---------+-----------+
| 10. นายธนพงษ์      | กรรมการ        | 25,000   | 150,000 | 175,000   |
| ภูคาสวรรค์          |                |          |         |           |
+-------------------+----------------+----------+---------+-----------+
| 11. นายพันธุม       | กรรมการ        | 25,000   | 150,000 | 175,000   |
| พันธุมจินดา          |                |          |         |           |
+-------------------+----------------+----------+---------+-----------+
| 12. นายสรกฤช      | กรรมการ        | 25,000   | -       | 25,000    |
| อุรเคนทร์           |                |          |         |           |
+-------------------+----------------+----------+---------+-----------+
| 13. นายสรรัฐ งานทวี | กรรมการ        | 10,000   | -       | 10,000    |
+-------------------+----------------+----------+---------+-----------+
| รวม               |                | 430,000  | 2,      | 2,730,000 |
|                   |                |          | 300,000 |           |
+-------------------+----------------+----------+---------+-----------+

(table5)

1.  ค่าตอบแทนกรรมการบริหารและผู้บริหาร

  ประกอบด้วย

(table3)

+-------------------------+------------------------------+------------+
|                         | ประเภทค่าตอบแทน               | ค          |
|                         |                              | ่าตอบแทนรวม |
|                         |                              |            |
|                         |                              | (ล้านบาท)   |
+-------------------------+------------------------------+------------+
| กรร                     | เงินเดือน โบนัส                 | 59.06      |
| มการบริหารและผู้บริหารจำนวน | เงินสบทบเข้ากองทุนสำรองเลี้ยงชีพ   |            |
| 5 ราย                   |                              |            |
+-------------------------+------------------------------+------------+

(table3)

2)  ค่าตอบแทนอื่น

  -ไม่มี-

8.5 บุคลากร

  บริษัทฯให้ความสำคัญกับการดูแลพนักงานจึงมีนโยบายในการพัฒนาบุคลากรด้วยการสนับสนุนการเรียนรู้
  การคิดค้นและการสร้างสรรค์วิธีการทำงานให้มีประสิทธิภาพและประสิทธิผล
  รวมถึงสร้างระบบการจูงใจที่เหมาะสม

  ทั้งนี้ บุคลากรของบริษัทฯ ประกอบด้วย

  (table4)

+------------------------------------+----------+----------+----------+
|                                    | ปี 2557   | ปี 2556   | ปี 2555   |
+------------------------------------+----------+----------+----------+
| จำนวนพนักงาน                        |          |          |          |
+------------------------------------+----------+----------+----------+
| - สายงานผลิต                        | 160      | 159      | 145      |
+------------------------------------+----------+----------+----------+
| - สายงานตลาดและการขาย              | 13       | 13       | 13       |
+------------------------------------+----------+----------+----------+
| - สายงานบัญชี การเงิน บริหาร           | 21       | 21       | 22       |
|                                    |          |          |          |
| และอื่นๆ                             |          |          |          |
+------------------------------------+----------+----------+----------+
| รวม                                | 194      | 193      | 180      |
+------------------------------------+----------+----------+----------+
| ผลตอบแทน                           |          |          |          |
+------------------------------------+----------+----------+----------+
|   - เงินเดือน ค่าล่วงเวลา โบนัส         | 186.03   | 176.67   | 145.26   |
|                                    |          |          |          |
|   เงินสมทบ กองทุนสำรองเลี้ยงชีพ         |          |          |          |
+------------------------------------+----------+----------+----------+

(table4)

9. การกำกับดูแลกิจการ

9.1 นโยบายการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
จึงมีนโยบายในการกำกับดูแลกิจการที่ดีตามแนวทางของตลาดหลักทรัพย์แห่งประเทศไทย
โดยครอบคลุมถึงหลักสำคัญ 5 หมวด ได้แก่

  หมวดที่ 1 สิทธิของผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

  หมวดที่ 3 บทบาทของผู้มีส่วนได้เสีย

หมวดที่ 4 การเปิดเผยข้อมูลและความโปร่งใส

หมวดที่ 5 ความรับผิดชอบชองคณะกรรมการ

คณะกรรมการได้จัดทำนโยบายการกำกับดูแลกิจการและดำเนินการติดตามเพื่อให้มีการปฏิบัติตามนโยบาย
รวมทั้งทบทวนและปรับปรุงนโยบายดังกล่าวให้มีความเหมาะสมอย่างสม่ำเสมอ

หมวดที่ 1 สิทธิของผู้ถือหุ้น

คณะกรรมการบริษัทฯให้ความสำคัญและเคารพสิทธิของผู้ถือหุ้นทุกราย
โดยสิทธิขั้นพื้นฐานที่ผู้ถือหุ้นพึงได้รับมีดังนี้

-   สิทธิในการซื้อขายหรือโอนหุ้น

  บริษัทฯแต่งตั้งให้บริษัท ศูนย์รับฝากหลักทรัพย์(ประเทศไทย) จำกัด
  ทำหน้าที่เป็นนายทะเบียนหลักทรัพย์ของบริษัทฯเพื่ออำนวยความสะดวกให้แก่ผู้ถือหุ้นในการดำเนินการเกี่ยวกับงานทะเบียนหลักทรัพย์

-   สิทธิในการมีส่วนแบ่งในกำไรของกิจการ

  บริษัทฯมีนโยบายในการจ่ายเงินปันผลให้แก่ผู้ถือหุ้นในอัตราร้อยละ 50
  ของกำไรสุทธิตามงบการเงินหลังหักเงินสำรองต่างๆตามที่กำหนดไว้ในข้อบังคับของบริษัทและตามกฎหมาย
  ทั้งนี้
  การจ่ายเงินปันผลขึ้นอยู่กับฐานะการเงินและแผนการลงทุนและความจำเป็นอื่นๆในอนาคตด้วย

-   สิทธิในการได้รับข้อมูลข่าว สารอย่างเพียงพอ

  บริษัทฯมีนโยบายในการเปิดเผยข้อมูล โดยการเผยแพร่ผ่านระบบข่าวของตลาดหลักทรัพย์

-   สิทธิในการเข้าร่วมประชุม

  บริษัทฯคำนึงถึงสิทธิในการเข้าร่วมประชุมหรือมอบฉันทะให้ผู้อื่นเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
  แต่งตั้งผู้สอบบัญชี และเรื่องที่มีผลกระทบต่อบริษัท เช่น การจัดสรรเงินปันผล
  การกำหนดหรือแก้ไขข้อบังคับและหนังสือบริคณห์สนธิ การลดทุนหรือเพิ่มทุน
  และการอนุมัติรายการพิเศษ เป็นต้น ซึ่งในการกำหนดวัน เวลา และสถานที่ประชุม
  บริษัทฯคำนึงถึงความสะดวกของผู้ถือหุ้นที่จะเข้าร่วมประชุม ทั้งนี้ผู้

  ถือหุ้นจะได้รับสิทธิต่างๆในการเข้าร่วมประชุม ทั้งก่อนวันประชุม วันประชุมผู้ถือหุ้น
  และภายหลังการประชุมผู้ถือหุ้น

-   สิทธิในการเสนอวาระการประชุม

  บริษัทฯมีนโยบายให้สิทธิแก่ผู้ถือหุ้นในการเสนอวาระการประชุมของผู้ถือหุ้น
  เพื่อให้คณะกรรมการพิจารณาบรรจุเป็นวาระในการประชุมผู้ถือหุ้น
  โดยผู้ถือหุ้นต้องปฏิบัติตามหลักเกณฑ์ในการเสนอวาระการประชุมผู้ถือหุ้นตามที่คณะกรรมการกำหนด

ในปี 2557
บริษัทฯได้ปฏิบัติตามหลักการกำกับดูแลกิจการที่ดีในหมวดที่เกี่ยวข้องกับสิทธิของผู้ถือหุ้นทุกประการ
ยกเว้นบริษัทไม่ได้จัดให้มีการประชุมผู้ถือหุ้น
และไม่ได้ให้สิทธิผู้ถือหุ้นในการตัดสินใจเกี่ยวกับการแต่งตั้งและถอดถอนกรรมการ
การเลือกผู้สอบบัญชีและการพิจารณาจ่ายเงินปันผล ทั้งนี้
เนื่องจากบริษัทฯอยู่ระหว่างการฟื้นฟูกิจการทำให้บรรดาอำนาจหน้าที่ในการจัดการกิจการและทรัพย์สินของบริษัท
และสิทธิตามกฎหมายของผู้ถือหุ้นของบริษัทตกแก่ผู้บริหารแผน

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

คณะกรรมการบริษัทฯมีนโยบายในการกำกับดูแลให้ผู้ถือหุ้นได้รับการปฏิบัติและปกป้องสิทธิขั้นพื้นฐานอย่างเท่าเทียมกัน
โดยแม้ว่าในปี 2557 บริษัทไม่ได้จัดให้มีการประชุมผู้ถือหุ้นเนื่องจากอยู่ระหว่างการฟื้นฟูกิจการ
แต่เพื่อให้ผู้ถือหุ้นได้รับข้อมูลข่าวสารอย่างเท่าเทียมกันบริษัทจึงมีนโยบายที่จะเปิดเผยข้อมูลที่มีนัยสำคัญต่อการดำเนินกิจการอย่างสม่ำเสมอและเปิดโอกาสให้ผู้ถือหุ้นซักถามโดยติดต่อสอบถามมายังบริษัทได้โดยตลอด

บริษัทฯได้กำหนดมาตรการป้องกันกรณีที่กรรมการและผู้บริหารใช้ข้อมูลภายในเพื่อเพื่อหาประโยชน์แก่ตนเองหรือผู้อื่นในทางมิชอบ
ซึ่งเป็นการเอาเปรียบผู้ถือหุ้นอื่น โดยการจำกัดจำนวนบุคคลที่สามารถเข้าถึงข้อมูล
และนำระบบการเข้ารหัสมาใช้ และยังได้กำหนดไว้ในจริยธรรมทางธุรกิจ ห้ามมิให้กรรมการ
ผู้บริหารและพนักงานใช้ข้อมูลที่มิได้เปิดเผยให้ทราบโดยทั่วไปซึ่งอาจมีผลกระทบต่อราคาหุ้น
และต้องละเว้นการทำธุรกรรมเกี่ยวกับหุ้นของบริษัทในช่วงเวลาที่จะมีการประกาศข้อมูลที่สำคัญ
รวมถึงไม่ให้ข้อมูลแก่บุคคลอื่นเพื่อประโยชน์ในการซื้อขายหลักทรัพย์ของบริษัท

นอกจากนี้
บริษัทฯยังกำหนดให้กรรมการและผู้บริหารเปิดเผยข้อมูลเกี่ยวกับส่วนได้เสียของตนและผู้เกี่ยวข้อง
เพื่อให้คณะกรรมการสามารถพิจารณาธุรกรรมของบริษัทที่อาจมีความขัดแย้งของ

ผลประโยชน์และสามารถตัดสินเพื่อประโยขน์ของบริษัทโดยรวม
โดยกรรมการและผู้บริหารที่มีส่วนได้เสียกับธุรกรรมที่ทำกับบริษัทไม่มีส่วนร่วมในการตัดสินใจทำธุกรรมดังกล่าว

หมวดที่ 3 บทบาทของผู้มีส่วนได้เสีย

บริษัทฯได้ให้ความสำคัญต่อผู้มีส่วนได้เสียที่สำคัญ ได้แก่ ผู้ถือหุ้น ลูกค้า คู่ค้า เจ้าหนี้ พนักงาน ชุมชน
สังคมหรือภาครัฐ รวมถึง คู่แข่ง ดังนี้

ผู้ถือหุ้น

บริษัทฯมุ่งมั่นดำเนินธุรกิจอย่างมีประสิทธิภาพ ด้วยความโปร่งใส รอบคอบ
เพื่อสร้างความเจริญเติบโต และให้ผู้ถือหุ้นได้รับผลตอบแทนที่ดีอย่างต่อเนื่อง
ให้ความสำคัญกับผู้ถือหุ้นอย่างเท่าเทียมกัน
และรักษาผลประโยชน์ของผู้ถือหุ้นโดยมีมาตรการป้องกันการใช้ข้อมูลภายในเพื่อประโยชน์ส่วนตนของกรรมการและผู้บริหาร

ลูกค้า

บริษัทมีนโยบายในการดูแลลูกค้าด้วยการผลิตสินค้าที่ได้มาตรฐานทั้งในด้านคุณภาพและความปลอดภัยในการนำสินค้าไปใช้งาน
และหากเกิดความเสียหายจากการใช้สินค้า บริษัทฯจะทำการชดเชยให้แก่ลูกค้าโดยทันที

คู่ค้า

บริษัทฯมีนโยบายในการปฏิบัติต่อคู่ค้าอย่างเหมาะสม สุจริต
มีการแข่งขันและเสนอราคาอย่างโปร่งใส เป็นธรรม และเสมอภาค
เพื่อสร้างความเชื่อถือซึ่งกันและกัน

เจ้าหนี้

บริษัทฯยึดมั่นในการปฏิบัติตามเงื่อนไข ข้อกำหนดของสัญญาและพันธะทางการเงินอย่างเคร่งครัด
ดำเนินการให้มีการชำระคืนเงินกู้และดอกเบี้ยให้กับเจ้าหนี้ทุกประเภท ครบถ้วนตามกำหนดเวลา
และมีการรายงานข้อมูลที่ถูกต้อง ครบถ้วนแก่เจ้าหนี้

คู่แข่ง

บริษัทฯมีนโยบายดำเนินธุรกิจอย่างเป็นธรรม ปฏิบัติตามกรอบกติกาการแข่งขันสากล
ไม่กล่าวหาหรือทำลายบริษัทคู่แข่งด้วยข้อมูลที่ไม่เป็นความจริงไม่ละเมิดความลับหรือล่วงรู้ความลับทางการค้าของด้วยคู่แข่งวิธีการฉ้อฉล
โดยในปีที่ผ่านมา บริษัทไม่มีข้อพิพาทใดๆในเรื่องที่เกี่ยวข้องกับคู่แข่งทางการค้า

พนักงาน

บริษัทฯมุ่งมั่นในการปฏิบัติต่อพนักงานอย่างเป็นธรรม
มีการพัฒนาศักยภาพในการทำงานอย่างต่อเนื่องด้วยการจัดให้มีการฝึกอบรมทั้งภายในและภายนอกบริษัท
จัดโครงสร้างตำแหน่งงานให้มีโอกาสก้าวหน้าในตำแหน่งงานที่ชัดเจนเพื่อให้พนักงานมีโอกาสเติบโตตามความสามารถ
มีคุณภาพชีวิตที่ดีและมีความปลอดภัยในการทำงาน รวมถึงได้รับความคุ้มครองตามกฎหมาย

บริษัทฯมีระบบการจ่ายค่าตอบแทนและผลประโยชน์พนักงานอย่างเหมาะสม
ใกล้เคียงกับบริษัทฯในอุตสาหกรรมเดียวกัน ไม่มีการใช้แรงงานผิดกฎหมาย
มีการพิจารณาผลการทำงานของพนักงานอย่างยุติธรรม ไม่เลือกปฎิบัติ
และให้สิทธิด้านต่างๆเกี่ยวกับการจ้างงาน เช่น การอนุญาตให้ลางาน
การมีช่องทางสื่อสารระหว่างพนักงานและผู้บริหาร
เพื่อรับฟังปัญหาและแลกเปลี่ยนความคิดเห็นระหว่างกัน

ในด้านสวัสดิการ บริษัทฯให้ความสำคัญกับคุณภาพชีวิตของพนักงาน จึงจัดให้มีสวัสดิการต่างๆ เช่น
ค่ารักษาพยาบาลสำหรับพนักงานและครอบครัว การตรวจสุขภาพประจำปี การประกันอุบัติเหต
และจัดให้มีกองทุนสำรองเลี้ยงชีพ นอกจากนี้ยังให้ความสำคัญกับการดูแลความปลอดภัยของพนักงาน
โดยจัดให้มีการซ้อมหนีไฟ และระบบป้องกันอัคคีภัย เป็นต้น

ชุมชน สังคม และสิ่งแวดล้อม

บริษัทฯมีนโยบายที่จะประกอบธุรกิจโดยคำนึงถึง ชุมชน สังคม และสิ่งแวดล้อม ปฏิบัติตามกฎหมาย
กฎระเบียบและข้อบังคับของชุมชนอย่างเคร่งครัด
ส่งเสริมให้คนในองค์กรตระหนักถึงการมีส่วนร่วมในการอนุรักษ์ทรัพยากรธรรมชาติและรักษาสภาพแวดล้อม
หลีกเลี่ยงการกระทำที่อาจก่อให้เกิดอันตรายหรือมลภาวะต่อสิ่งแวดล้อม

ในการดูแลชุมชน สังคม และสิ่งแวดล้อม บริษัทได้นำระบบมาตรฐานคุณภาพด้านสิ่งแวดล้อม ISO
14001 และระบบมาตรฐานด้านความปลอดภัยอาชีวอนามัย OHSAS 18001 มาใช้ในโรงงาน
มีการศึกษาวิธีการในการประหยัดพลังงานเพื่อลดปริมาณการใช้พลังงานไฟฟ้าในกระบวนการผลิตซึ่งเป็นสาเหตุหนึ่งของการเกิดภาวะโลกร้อน
รวมถึงลงทุนในโครงการผลิตกระแสไฟฟ้าจากพลังงานธรรมชาติ เช่น
ติดตั้งกังหันลมในการผลิตกระแสไฟฟ้า และติดตั้งแผงโซล่าเซลเพื่อผลิตกระแสไฟฟ้าใช้ในโรงงาน
เป็นต้น เพิ่มพื้นที่สีเขียวบริเวณรอบโรงงานและปรับปรุงภูมิทัศน์บริเวณชุมชน
จัดสร้างสถานที่ออกกำลังกายสำหรับประชาชน
พร้อมทั้งปฏิบัติตามกฎหมายและกฎระเบียบของหน่วยงานที่เกี่ยวข้องต่างๆ อย่างเคร่งครัด
ซึ่งในปีที่ผ่านมา บริษัทไม่ได้รับข้อร้องเรียนใดๆจากพนักงานหรือชุมชุนแต่อย่างใด

ภาครัฐ

บริษัทฯมีนโยบายในการดำเนินธุรกิจภายใต้ข้อกำหนดของกฎหมาย กฎระเบียบ หรือข้อบังคับ
อย่างเคร่งครัดและถูกต้อง ไม่ล่วงละเมิดทรัพย์สินทางปัญญาหรือลิขสิทธ์ เช่น มีการใช้ Software
ที่ถูกลิขสิทธิ์ รวมถึงให้ความช่วยเหลือในโครงการต่างๆของภาครัฐอย่างสม่ำเสมอ

นโยบายเกี่ยวกับการป้องกันการทุจริต การคอร์รัปชั่น

บริษัทฯมีนโยบายต่อต้านการทุจริต
เนื่องจากเห็นว่าการทุจริตเป็นปัจจัยหนึ่งที่บั่นทอนความพยายามในการพัฒนาคุณภาพ
เป็นภัยต่อการดำเนินกิจการให้ยั่งยืนและเป็นภัยต่อสังคมของประเทศ
ทำให้ขีดความสามารถในการแข่งขันของบริษัทฯลดลง

การดำเนินการเพื่อต่อต้านการทุจริตคอร์รัปชันของบริษัทฯ
เริ่มต้นด้วยการที่ผู้บริหารระดับสูงของบริษัทฯไม่สนับสนุนให้มีการรับหรือจ่ายสินบนในกรณีใดๆทั้งสิ้นโดยกำหนดไว้ในจรรยาบรรณและจริยธรรมในการดำเนินธุรกิจของบริษัท
ทั้งนี้
เพื่อให้พนักงานและผู้มีส่วนได้เสียอื่นๆมั่นใจได้ว่าบริษัทฯจะไม่ถูกบ่อนทำลายจากพฤติกรรมการทุจริตคอรัปชั่น
ส่วนในระดับพนักงาน
บริษัทฯได้กำหนดลักษณะความผิดของการทุจริตต่อหน้าที่และทุจริตต่อบริษัทเป็นความผิดขั้นร้ายแรงสูงสุดไว้ในข้อบังคับพนักงาน

นอกจากนี้
คณะกรรมการบริษัทยังได้พัฒนากลไกในการมีส่วนร่วมของผู้มีส่วนได้เสียในการกำกับดูแลกิจการ
โดยเปิดโอกาสให้ผู้มีส่วนได้เสียสามารถติดต่อสื่อสารและแจ้งความห่วงใยของตนในเรื่องเกี่ยวกับการกระทำที่อาจเข้าข่ายขัดต่อหลักจริยธรรมที่ตนได้พบเห็นต่อคณะกรรมการบริษัทฯได้โดยเสรี

  หมวดที่ 4 การเปิดเผยข้อมูลและความโปร่งใส

บริษัทฯ มียโนบายในการเปิดเผยข้อมูลสำคัญของบริษัท รวมถึงข้อมูลทางการเงิน
ข้อมูลทั่วไปที่สำคัญเกี่ยวกับธุรกิจและผลประกอบการของบริษัทฯ อย่างถูกต้อง ครบถ้วน เพียงพอ
ทันเวลา และโปร่งใส
เป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)
และตลาดหลักทรัพย์แห่งประเทศไทย(ต.ล.ท.)

คณะกรรมการบริษัทเป็นผู้รับผิดชอบต่องบการเงินของบริษัท
และสารสนเทศทางการเงินที่ปรากฏในรายงานประจำปี
ซึ่งข้อมูลที่แสดงในรายงานทางการเงินต้องมีความถูกต้องในสาระสำคัญและเป็นไปตามหลักมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ ใช้ดุลยพินิจอย่างระมัดระวัง
และประมาณการที่เหมาะสม
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้ดูแลให้บริษัทมีระบบการควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่ได้เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
และความเห็นเกี่ยวกับเรื่องนี้ของคณะกรรมการตรวจสอบได้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปี

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงิน
ณ วันที่ 31 ธันวาคม 2557

ในส่วนของงานด้านผู้ลงทุนสัมพันธ์นั้น
บริษัทฯยังไม่ได้จัดตั้งหน่วยงานขึ้นเฉพาะเนื่องจากกิจกรรมในเรื่องดังกล่าวยังไม่มากนัก
แต่ได้มอบหมายให้ฝ่ายบัญชีและการเงินทำหน้าที่ให้ข้อมูลแก่ผู้ลงทุน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง ซึ่งผู้ลงทุนสามารถติดต่อขอทราบข้อมูลบริษัทได้ที่โทร
02-9926867

หมวดที่ 5 ความรับผิดชอบของคณะกรรมการ

1.  โครงสร้างของคณะกรรมการ

  1.1 ณ วันที่ 31 ธันวาคม 2557 คณะกรรมการของบริษัทฯ
  ประกอบด้วยกรรมการทั้งชายและหญิงที่มีประสบการณ์ในสาขาต่าง ๆ ได้แก่ การบริหารธุรกิจ
  เศรษฐศาสตร์ การเงิน การบัญชี กฎหมายและการตลาด จำนวน 10 ท่าน โดยจำแนกเป็น

- กรรมการอิสระ 4 คน

- กรรมการที่เป็นผู้บริหาร 1 คน

- กรรมการที่ไม่มีส่วนร่วมในการบริหารมีจำนวน 5 คน

  ทั้งนี้
  ประธานกรรมการเป็นกรรมการอิสระตามความหมายของตลาดหลักทรัพย์และไม่เป็นบุคคลเดียวกับกรรมการผู้จัดการ
  เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

  คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ
  ตลอดจนกำกับดูแลให้ฝ่ายจัดการดำเนินการให้เป็นไปตามแผนงานที่ได้กำหนดไว้อย่างมีประสิทธิภาพและประสิทธิผล

2.  วาระการดำรงตำแหน่ง

  วาระการดำรงตำแหน่งกรรมการบริษัทฯได้กำหนดให้เป็นไปตามพระราชบัญญัติบริษัทมหาชนจำกัด
  พ.ศ.2535 คือ ในการประชุมสามัญผู้ถือหุ้นประจำปี ให้กรรมการออกจากตำแหน่ง 1 ใน 3
  โดยให้กรรมการคนที่อยู่ในตำแหน่งนานที่สุดเป็นผู้ออกจาก

  ตำแหน่ง
  กรรมการซึ่งพ้นจากตำแหน่งตามวาระอาจได้รับเลือกตั้งให้กลับเข้าดำรงตำแหน่งใหม่ก็ได้

3.  การดำรงตำแหน่งกรรมการในบริษัทอื่นของกรรมการผู้จัดการและผู้บริหารระดับสูง

  คณะกรรมการกำหนดนโยบายในการดำรงตำแหน่งกรรมการที่บริษัทอื่นของกรรมการผู้จัดการและผู้บริหารระดับสูงของบริษัท
  โดยกำหนดให้ก่อนที่จะไปดำรงตำแหน่งในบริษัทอื่น
  จะต้องแจ้งให้คณะกรรมการบริหารทราบเพื่อพิจารณาอนุมัติ ทั้งนี้
  ต้องไม่เป็นกรรมการในบริษัทที่ดำเนินธุรกิจสภาพอย่างเดียวกับบริษัทฯหรือเป็นการแข่งขันกับกิจการของบริษัท

4.  เลขานุการบริษัท

  คณะกรรมการจะพิจารณาคัดเลือกผู้มีคุณวุฒิและประสบการณ์ที่เหมาะสมแต่งตั้งเป็นเลขานุการบริษัทฯเพื่อทำหน้าที่ให้คำแนะนำด้านกฎหมายและกฎเกณฑ์ต่างๆที่คณะกรรมการต้องทราบและปฏิบัติหน้าที่ในการดูแลกิจกรรมของคณะกรรมการ
  รวมทั้งประสานงานให้มีการปฏิบัติตามมติคณะกรรมการ

  ในกรณีที่เลขานุการบริษัทฯพ้นจากตำแหน่งหรือไม่อาจปฏิบัติหน้าที่ได้
  ให้คณะกรรมการพิจารณาแต่งตั้งเลขานุการคนใหม่ภายใน 90 วัน
  นับแต่วันที่เลขานุการบริษัทฯคนเดิมพ้นจากตำแหน่งหรือไม่อาจปฏิบัติหน้าที่
  และให้คณะกรรมการมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

2.  การประชุมคณะกรรมการ

  คณะกรรมการกำหนดให้มีการประชุมเป็นปกติทุก 3 เดือน ได้แก่เดือน กุมภาพันธ์ พฤษภาคม
  สิงหาคม และพฤศจิกายน และอาจมีการประชุมพิเศษตามความจำเป็น

  ในการประชุมแต่ละครั้ง ต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการ
  จึงจะครบเป็นองค์ประชุม อย่างไรก็ตาม ในกรณีที่มีวาระที่ต้องลงมติ
  บริษัทฯกำหนดให้มีกรรมการอยู่ไม่น้อยกว่า 2 ใน 3 ของจำนวนกรรมการทั้งหมด

  ในการประชุมแต่ละครั้งฝ่ายเลขานุการบริษัทได้จัดหนังสือเชิญประชุมพร้อมระเบียบวาระการประชุมและเอกสารที่เกี่ยวข้องไว้ล่วงหน้าก่อนการประชุมประมาณ
  7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าประชุม
  ซึ่งวาระการประชุมนี้จะรวมถึงวาระการติดตามผลการดำเนินงานด้วย

  บริษัทได้มีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

  ในปี 2557 คณะกรรมการบริษัทฯได้จัดให้มีการประชุมทั้งสิ้น 5 ครั้ง
  ในการประชุมแต่ละครั้งมีกรรมการเข้าร่วมประชุมปรากฎตามรายละเอียดข้อ 8.1

3.  การประเมินตนเองของคณะกรรมการ

  คณะกรรมการจัดให้มีการประเมินผลการปฎิบัติงาน ด้วยตนเองเป็นประจำทุกปี
  เพื่อให้คณะกรรมการร่วมกันพิจารณาผลงานและปัญหา เพื่อการปรับปรุงแก้ไขต่อไป

  เมื่อวันที่ 26 กุมภาพันธ์ 2558
  คณะกรรมการได้จัดให้มีการประเมินผลการปฏิบัติงานของคณะกรรมการทั้งคณะ ประจำปี 2557
  โดยอ้างอิงจากแบบประเมินของตลาดหลักทรัพย์แห่งประเทศไทย
  ซึ่งเกณฑ์ในการประเมินแบ่งออกเป็น 5 ระดับ ดังนี้

  0 = ไม่เห็นด้วยอย่างยิ่ง หรือไม่มีการดำเนินการในเรื่องนั้น

  1 = ไม่เห็นด้วย หรือมีการดำเนินการในเรื่องนั้นเล็กน้อย

  2 = เห็นด้วย หรือมีการดำเนินการในเรื่องนั้นพอสมควร

  3 = เห็นด้วยค่อนข้างมาก หรือมีการดำเนินการในเรื่องนั้นได้ดี

  4 = เห็นด้วยอย่างมาก หรือมีการดำเนินการในเรื่องนั้นอย่างดีเยี่ยม

  ทั้งนี้ ผลการประเมินตนเองของคณะกรรมการโดยรวมสำหรับปี 2557 อยู่ในระดับดี
  โดยมีรายละเอียดแบ่งตามหัวข้อต่างๆ ดังนี้

  (table2)

  -------------------------------------------------- ------------------------
  หัวข้อการประเมิน                                      ผลการประเมิน(คะแนนเฉลี่ย)

  1. โครงสร้างและคุณสมบัติของคณะกรรมการ                  3.63

  2. บทบาท หน้าที่ และความรับผิดชอบของคณะกรรมการ          3.53

  3. การประชุมคณะกรรมการ                              3.50

  4.การทำหน้าที่ของกรรมการ                              3.71

  5. ความสัมพันธ์กับฝ่ายจัดการ                             3.80

  6. การพัฒนาตนเองของกรรมการและการพัฒนาผู้บริหาร          3.33
  -------------------------------------------------- ------------------------

  (table2)

  นอกจากนี้ คณะกรรมการบริษัทฯยังได้จัดให้มีการประเมินผลการปฏิบัติงานของกรรมการผู้
  จัดการในฐานะผู้บริหารสูงสุด โดยใช้แบบประเมินของตลาดหลักทรัพย์แห่งประเทศไทย
  ซึ่งผลการประเมินอยู่ในระดับดี

4.  ค่าตอบแทน

  4.1 ค่าตอบแทนกรรมการ

  บริษัทฯยังไม่ได้มีการแต่งตั้งคณะกรรมการพิจารณาค่าตอบแทน การกำหนดค่าตอบแทนสำหรับปี
  2557 ผู้บริหารแผนได้พิจารณาโดยเปรียบเทียบกับอุตสาหกรรมเดียวกัน การปฏิบัติงานที่ผ่านมา
  ประสบการณ์ ภาระหน้าที่ ขอบเขตของหน้าที่และความรับผิดชอบ รวมถึงการขยายตัวทางธุรกิจ
  ฐานะการเงินและผลประกอบการของบริษัท

  4.2 ค่าตอบแทนผู้บริหาร

  บริษัทฯมีนโยบายในการกำหนดค่าตอบแทนผู้บริหารโดยเป็นไปตามหลักการและนโยบายที่คณะกรรมการบริหารกำหนด
  ซึ่งเชื่อมโยงกับสภาวะทางธุรกิจของบริษัทและการปฏิบัติงานของผู้บริหารแต่ละคน

  (ดูรายละเอียดค่าตอบแทนกรรมการและผู้บริหารสำหรับปี 2557 ในหัวข้อ 8.4)

5.  การพัฒนากรรมการและผู้บริหาร

    1.  บริษัทฯส่งเสริมให้กรรมการ กรรมการตรวจสอบ และผู้บริหาร
        ได้เข้ารับการอบรมหรือสัมมนาในเรื่องต่างๆที่เกี่ยวข้องอย่างสม่ำเสมอ
        เพื่อให้ผู้ที่เกี่ยวข้องทุกฝ่ายของบริษัทฯมีความรู้ความเข้าใจในบทบาทหน้าที่และมีการปรับปรุงการปฏิบัติงานอย่างต่อเนื่อง

    2.  บริษัทฯจัดให้มีเอกสารและข้อมูลที่เป็นประโยชน์ต่อการปฏิบัติหน้าที่
        กรณีมีกรรมการหรือผู้บริหารใหม่ รวมถึงการจัดแนะนำลักษณะธุรกิจ
        และแนวทางการดำเนินธุรกิจของบริษัท

    3.  บริษัทฯจัดให้มีแผนการสืบทอดตำแหน่งโดยทำการคัดเลือกบุคคลที่จะปฏิบัติหน้าที่ในตำแหน่งผู้บริหารและพัฒนาเพื่อเตรียมความพร้อมให้สามารถรองรับตำแหน่งได้ในอนาคต

6.  การป้องกันการขัดแย้งทางผลประโยชน์และการดูแลเรื่องการใช้ข้อมูลภายใน

  คณะกรรมการมีนโยบายในการป้องกันความขัดแย้งของผลประโยชน์และดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทมาใช้เพื่อประโยชน์ส่วนตน
  ดังนี้

-   รายการที่อาจมีความขัดแย้งทางผลประโยชน์ :
    คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
    และได้พิจารณาความเหมาะสมของรายการและการปฏิบัติตามหลักเกณฑ์ของตลาดหลักทรัพย์
    โดยมีราคา

-   และเงื่อนไขเสมือนทำรายการกับบุคคลภายนอก รวมทั้งให้เปิดเผยรายละเอียด มูลค่ารายการ
    คู่สัญญา เหตุผล/ความจำเป็น ไว้ในรายงานประจำปีและแบบ 56-1

-   การดูแลเรื่องการใช้ข้อมูลภายใน :
    ในการดูแลเรื่องการใช้ข้อมูลภายในของกรรมการและผู้บริหาร
    บริษัทฯกำหนดให้กรรมการและผู้บริหารรายงานการถือหลักทรัพย์กรณีมีการเปลี่ยนแปลงการถือหลักทรัพย์อันเนื่องมาจากการได้มาหรือจำหน่ายหลักทรัพย์ยื่นต่อตลาดหลักทรัพย์ตามมาตรา
    59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และมีนโยบายให้กรรมการต้องเปิดเผยรายงานการซื้อ-ขายหุ้น/ถือครองหลักทรัพย์ของบริษัทฯให้ที่ประชุมคณะกรรมการทราบทุกปี
    ห้ามการซื้อขายหลักทรัพย์โดยเฉพาะในช่วง 1 เดือน
    ก่อนที่งบการเงินจะเผยแพร่ต่อสาธารณชนนอกจากนี้ยังห้ามไม่ให้ผู้บริหารที่ได้รับทราบข้อมูลเปิดเผยข้อมูลแก่บุคคลภายนอกที่ไม่

  มีหน้าที่เกี่ยวข้อง โดยกำหนดไว้ในจรรยาบรรณและจริยธรรมทางธุรกิจของบริษัท
  มีการกำหนดมาตรการลงโทษไว้เป็นลายลักษณ์อักษรหากมีการฝ่าฝืน เนื่องจากบริษัทฯ
  เห็นว่าการไม่นำข้อมูลไปใช้เพื่อประโยชน์ส่วนตนเป็นจรรยาบรรณที่ควรยึดถือและปฏิบัติอย่างเคร่งครัดตลอดระยะเวลาที่ดำรงตำแหน่งเป็นผู้บริหารของบริษัทฯ

7.  ระบบการควบคุมภายใน

  บริษัทฯ ได้ให้ความสำคัญต่อการควบคุมภายในเพื่อป้องกันความเสียหายที่อาจเกิดขึ้นกับบริษัท
  โดยบริษัทฯจะทำการประเมินสถานการณ์เพื่อกำหนดเป้าหมายและแผนการดำเนินงานไว้อย่างชัดเจนและวัดผลได้
  และมีการทบทวนแผนการดำเนินงานหากสถานการณ์เปลี่ยนแปลงไป
  มีการประเมินความเสี่ยงและวิเคราะห์ผลกระทบของความเสี่ยงเพื่อกำหนดมาตรการลดความเสี่ยง
  และเพื่อเป็นการควบคุมการปฏิบัติงานของฝ่ายบริหาร บริษัทฯ
  มีการกำหนดอำนาจอนุมัติของฝ่ายบริหารไว้อย่างชัดเจนและเป็นลายลักษณ์อักษร
  มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
  และมีการแบ่งแยกหน้าที่ความรับผิดชอบงานด้านต่างๆ เพื่อเป็นการตรวจสอบซึ่งกันและกัน
  ในด้านการรายงานและการติดตามผลการปฏิบัติงาน บริษัทฯ
  มีการพัฒนาระบบสารสนเทศและระบบข้อมูลอย่างต่อเนื่องเพื่อให้เพียงพอแก่การตัดสินใจ
  และมีการติดตามผลการดำเนินงานเปรียบเทียบกับแผนงานหรือเป้าหมายที่กำหนดเป็นประจำทุกเดือน

  ทั้งนี้ การประเมินระบบการควบคุมภายในของบริษัทจะครอบคลุมในด้านต่างๆ 5 ส่วน คือ
  การควบคุมภายในองค์กร การประเมินความเสี่ยง การควบคุมการปฏิบัติงาน ระบบสารสนเทศ
  และการสื่อสารข้อมูล ระบบการติดตาม

8.  การบริหารความเสี่ยง

  คณะกรรมการบริษัทฯตระหนักถึงความสำคัญของการบริหารความเสี่ยงและมีหน้าที่รับผิดชอบโดยตรงในการบริหารความเสี่ยงขององค์กร
  โดยมีวัตถุประสงค์เพื่อสนับสนุนการปฏิบัติงานของฝ่ายจัดการของบริษัทฯให้ดำเนินไปอย่างมีประสิทธิภาพและบรรลุเป้าหมาย
  โดยแบ่งประเภทความเสี่ยงออกเป็น 2 ประเภท ดังนี้

1.  ความเสี่ยงจากการดำเนินงาน(Operation Risk)

2.  ความเสี่ยงทางการเงิน(Financial Risk)

  บริษัทฯได้อธิบายและเปิดเผยข้อมูลเกี่ยวกับปัจจัยเสี่ยงที่สำคัญไว้ในรายงานประจำปีและแบบ
  56-1
  พร้อมทั้งมอบหมายให้คณะกรรมการตรวจสอบรับผิดชอบสอบทานและรายงานต่อคณะกรรมการ

9.  จริยธรรมธุรกิจ

  คณะกรรมการบริษัทฯรับผิดชอบในการจัดให้การดำเนินงานของบริษัทฯเป็นไปในลักษณะที่ถูกต้องตามกฎหมายและจริยธรรมที่ดี
  จึงให้มีการจัดทำแนวทางเกี่ยวกับจริยธรรมธุรกิจหรือจรรยาบรรณทางธุรกิจเป็นลายลักษณ์อักษร
  และประกาศให้พนักงานทุกคนทราบ

  คณะกรรมการบริษัทได้กำหนดระเบียบข้อบังคับให้พนักงานทุกระดับปฏิบัติงานหน้าที่ด้วยความซื่อสัตย์
  สุจริตและเที่ยงธรรม ทั้งต่อบริษัทและสังคม
  โดยมีการติดตามการปฏิบัติตามแนวทางดังกล่าวอย่างสม่ำเสมอ
  รวมถึงกำหนดบทลงโทษทางวินัยไว้ด้วย

9.2 คณะกรรมการชุดย่อย

  โครงสร้างกรรมการของบริษัทฯประกอบด้วยคณะกรรมการ 3 ชุด ได้แก่

1)  คณะกรรมการบริษัท

2)  คณะกรรมการบริหาร

3)  คณะกรรมการตรวจสอบ

1)  คณะกรรมการบริษัท

  คณะกรรมการบริษัท ณ วันที่ 31 ธันวาคม 2557 ประกอบด้วย

  (table2)

  ------------------------------------------ ----------------------------
  ชื่อ                                         ตำแหน่ง

  1. นายสุริย์ บัวคอม                            ประธานกรรมการ

  2. นายสุวัฒน์ จิตตมัย                           กรรมการ

  3. นายฉัตรชัย ศิริวัฒนา                         กรรมการ

  4. นางกิ่งเทียน บางอ้อ                         กรรมการ

  5. นายนรเศรษฐ ไม้เกตุ                        กรรมการ

  6. นายเอกมินทร์ งานทวี                        กรรมการ

  7. นายธนพงษ์ ภูคาสวรรค์                       กรรมการ

  8. นายพันธุม พันธุมจินดา                        กรรมการ

  9. นายสรกฤช อุรเคนทร์                        กรรมการ

  10. นายสรรัฐ งานทวี                          กรรมการ
  ------------------------------------------ ----------------------------

  (table2)

  บทบาท หน้าที่ และความรับผิดชอบของคณะกรรมการ

  คณะกรรมการเป็นผู้รับผิดชอบในการกำกับดูแลให้การบริหารจัดการเป็นไปตามเป้าหมายและวัตถุประสงค์ของบริษัท
  โดยคำนึงถึงผลประโยชน์ของผู้มีส่วนได้เสียทุกฝ่าย โดยยึดหลักจริยธรรมที่ดี

บทบาท หน้าที่และความรับผิดชอบของคณะกรรมการ :-

1.  มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ

2.  กำกับดูแลให้ฝ่ายจัดการดำเนินการให้เป็นไปตามแผนงานที่ได้กำหนดไว้อย่างมีประสิทธิภาพและประสิทธิผล

3.  จัดให้บริษัทมีระบบการควบคุมภายในและการบริหารความเสี่ยง
    และมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการ
    รวมถึงดูแลให้การดำเนินธุรกิจเป็นไปอย่างต่อเนื่องในระยะยาว

4.  จัดทำจรรยาบรรณธุรกิจที่เป็นลายลักษณ์อักษร เพื่อให้กรรมการ ผู้บริหาร และพนักงาน
    เข้าใจถึงมาตรฐานด้านจริยธรรมที่บริษัทฯใช้ในการดำเนินธุรกิจ
    พร้อมทั้งติดตามให้มีการปฏิบัติตามจรรยาบรรณดังกล่าว

5.  พิจารณาคัดเลือกและเสนอแต่งตั้งผู้สอบบัญชี และพิจารณาค่าตอบแทนที่เหมาะสม
    ก่อนนำเสนอที่ประชุมผู้ถือหุ้น

6.  อนุมัติงบการเงินและดูแลให้มีการจัดทำงบการเงินให้เป็นไปตามมาตรฐานการบัญชีที่รับรองทั่วไป

7.  กำหนดนโยบายและแนวทางการกำกับดูแลกิจการที่ดี
    และดูแลการปฎิบัติงานของกรรมการและผู้บริหารเพื่อให้เป็นไปตามหลักการกำกับดูแลกิจการที่ดี

8.  ดูแลให้การทำรายการที่อาจมีความขัดแย้งทางผลประโยชน์
    ต้องเป็นไปเพื่อผลประโยชน์ของบริษัทและผู้ถือหุ้นโดยรวม
    โดยกรรมการที่มีส่วนได้เสียมิได้มีส่วนรวมในการตัดสินใจ
    รวมทั้งดูแลให้มีการปฏิบัติตามข้อกำหนดเกี่ยวกับขั้นตอนการดำเนินการและการเปิดเผยข้อมูลให้ถูกต้อง
    ครบถ้วน

บทบาท หน้าที่ และความรับผิดชอบของประธานกรรมการ :-

1.  รับผิดชอบในฐานะผู้นำของคณะกรรมการในการกำกับ ติดตาม
    ดูแลการบริหารงานของคณะกรรมการบริหาร และคณะอนุกรรมการอื่นๆ
    ให้บรรลุวัตถุประสงค์ตามแผนงานที่กำหนดไว้

2.  เป็นประธานการประชุมคณะกรรมการ และผู้ถือหุ้นของบริษัท

3.  เป็นผู้ลงคะแนนเสียงชี้ขาดในกรณีที่ที่ประชุมคณะกรรมการบริษัทมีการลงคะแนนเสียง
    และคะแนนเสียง 2 ฝ่ายเท่ากัน

2)  คณะกรรมการบริหาร ประกอบด้วย
    (table2)

  -------------------------------------- --------------------------------
  ชื่อ                                     ตำแหน่ง

  1. นายสุกิจ งานทวี*                       กรรมการผู้จัดการ

  2. นายสุวัฒน์ จิตตมัย                       ผู้จัดการทั่วไป
  -------------------------------------- --------------------------------

(table2)

*นายสุกิจ งานทวี ลาออกจากตำแหน่งกรรมการผู้จัดการเมื่อวันที่ 4 ธันวาคม 2557

บทบาท หน้าที่ และความรับผิดชอบของกรรมการบริหาร

  บริษัทฯได้มีการแบ่งแยกบทบาทหน้าที่และความรับผิดชอบของฝ่ายจัดการไว้อย่างชัดเจน
  โดยมีกรรมการบริหารเป็นผู้ดูแล โดยครอบคลุมเรื่องต่างๆดังนี้

1.  บริหารจัดการและควบคุมดูแลการดำเนินกิจการ เพื่อให้เป็นไปตามวัตถุประสงค์ นโยบาย
    และระเบียบข้อบังคับของบริษัทฯ

2.  กำหนดเป้าหมายของบริษัทฯ พร้อมทั้งแผนการดำเนินงาน

3.  ควบคุมดูแลผู้บริหารให้ปฏิบัติงานให้เป็นไปตามแผนงานของบริษัทฯ

  4. ประเมินผลการปฎิบัติงานของผู้บริหาร

บทบาท หน้าที่ และความรับผิดชอบของกรรมการผู้จัดการ

กรรมการผู้จัดการมีขอบเขต อำนาจ หน้าที่และความรับผิดชอบ ดังนี้

1.  มีหน้าที่ควบคุมการบริหารงานของบริษัทฯให้เป็นไปตามนโยบายที่คณะกรรมการหรือคณะกรรมการบริหารกำหนดไว้
    และรายงานผลการดำเนินงานต่อคณะกรรมการหรือคณะกรรมการบริหาร

2.  ประเมินการดำเนินงานของกิจการอย่างสม่ำเสมอเพื่อป้องกันความเสี่ยงจากปัจจัยต่างๆทั้งปัจจัยภายนอกและปัจจัยภายใน

3)  คณะกรรมการตรวจสอบ

  คณะกรรมการได้แต่งตั้งอนุกรรมการเพื่อช่วยในการกำกับดูแลกิจการของบริษัท คือ
  คณะกรรมการตรวจสอบ ซึ่งประกอบด้วยกรรมการที่ไม่ได้เป็นผู้บริหารจำนวน 3 ท่าน ดังนี้

  (table2)

  -------------------------------------- --------------------------------
  ชื่อ                                     ตำแหน่ง

  1. นายสุริย์ บัวคอม                        ประธานกรรมการตรวจสอบ

  2. นางกิ่งเทียน บางอ้อ                     กรรมการตรวจสอบ

  3. นายนรเศรษฐ ไม้เกตุ                    กรรมการตรวจสอบ
  -------------------------------------- --------------------------------

  (table2)

  โดยกรรมการตรวจสอบที่มีความรู้และประสบการณ์ในการสอบทานงบการเงินของบริษัท ได้แก่
  นางกิ่งเทียน บางอ้อ
  (รายละเอียดเกี่ยวกับประสบการณ์ในการทำงานปรากฏตามเอกสารแนบ 1)
  คณะกรรมการตรวจสอบมีหน้าที่รับผิดชอบหลัก คือ สอบทานรายงานทางการเงิน
  การเปิดเผยข้อมูล การควบคุมภายใน
  การปฏิบัติตามกฎหมายและการปฏิบัติตามข้อกำหนดในการดำเนินธุรกิจ
  คัดเลือกและเสนอแต่งตั้งผู้สอบบัญชี
  และรายงานต่อคณะกรรมการซึ่งคณะกรรมการตรวจสอบได้มีการประชุมสม่ำเสมอ โดยในปี 2557
  มีการประชุมทั้งสิ้น 5 ครั้ง

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน(internal control)
    และระบบการตรวจสอบภายใน(internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน(ถ้ามี)
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

4.  พิจารณา คัดเลือก
    เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทและเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

    1.  ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงิน
        ของบริษัท

    2.  ความเห็นเกี่ยวกับความเพียงพอของระบบการควบคุมภายในของบริษัท

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมกรรมการตรวจสอบ
        และการเข้าร่วมประชุมของคณะกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร(charter)

    8.  รายการอื่นที่เห็นว่าผู้ถือหุ้นหรือผู้ลงทุนทั่วไปควรทราบ ภายใต้ขอบเขต หน้าที่
        และความรับผิดชอบที่ได้รับมอบหมายจากคณะกรรมการบริษัท

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  ปัจจุบัน บริษัทยังไม่มีคณะกรรมการกำหนดค่าตอบแทน และคณะกรรมการสรรหา
  แต่มีกระบวนการพิจารณาอย่างรอบคอบ ระมัดระวังและโปร่งใส
  โดยใช้ข้อมูลค่าตอบแทนของบริษัทในอุตสาหกรรมเดียวกันที่มีขนาดใกล้เคียงกันและผลประกอบการของบริษัทประกอบการพิจารณา

9.3 การสรรหาและแต่งตั้งกรรมการและผู้บริหารระดับสูงสุด

1.  กรรมการอิสระ

  บริษัทฯกำหนดหลักเกณฑ์ในการคัดเลือกกรรมการอิสระและกรรมการตรวจสอบโดยการสรรหาจากผู้มีความรู้
  ความสามารถ และมีประสบการณ์
  และเป็นบุคคลที่มีความเป็นอิสระทั้งทางตรงและทางอ้อมทั้งในด้านการเงินและการบริหารโดยมีคุณสมบัติดังต่อไปนี้:-

คุณสมบัติของกรรมการอิสระ

1.  ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท

2.  ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
    ที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้องและบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท

4.  ไม่มีหรือเคยมีความสัมพันธ์ทางธุรกิจกับบริษัท ผู้ถือหุ้นรายใหญ่ หรือผู้มีอำนาจควบคุมของบริษัท
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัท ผู้ถือหุ้นรายใหญ่
    หรือผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปี

5.  ไม่เป็นหรือเคยเป็นผู้สอบบัญชีของบริษัท ผู้ถือหุ้นรายใหญ่หรือผู้มีอำนาจควบคุมบริษัท
    และไม่เป็นผู้ถือหุ้นที่มีนัย ผู้มีอำนาจควบคุม หรือหุ้นส่วนสำนักงานสอบบัญชี
    ซึ่งมีผู้สอบบัญชีของบริษัทสังกัดอยู่ เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปี

6.  ไม่เป็นหรือเคยเป็นผู้ให้บริการทางวิชาชีพใดๆซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงินซึ่งได้รับค่าบริการเกินกว่า
    2 ล้านบาทต่อปีจากบริษัท และไม่เป็นผู้ถือหุ้นที่มีนัย
    ผู้มีอำนาจควบคุมหรือหุ้นส่วนของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท
    ผู้ถือหุ้นรายใหญ่หรือผู้ถือหุ้นซึ่งเกี่ยวข้องกับผู้ถือหุ้นรายใหญ่

8.  ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
    หรือไม่เป็นหุ้นส่วนที่มีนัยในห้างหุ้นส่วน หรือกรรมการที่มีส่วนร่วมบริหารงาน ลูกจ้าง

9.  พนักงาน ที่ปรึกษาที่ได้รับเงินเดือนประจำ หรือถือหุ้นเกิน 1%
    ของจำนวนหุ้นทีมีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท

10. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

    1.  การสรรหากรรมการและผู้บริหารระดับสูง

  การเลือกกรรมการบริษัทจะต้องได้รับอนุมัติจากที่ประชุมผู้ถือหุ้นโดยประธานกรรมการเป็นผู้เสนอรายชื่อบุคคลที่จะแต่งตั้งเป็นกรรมการต่อที่ประชุมผู้ถือหุ้นโดยผ่านการกลั่นกรองจากคณะกรรมการบริษัทชุดปัจจุบันโดยไม่ผ่านคณะกรรมการสรรหา
  เนื่องจากปัจจุบันบริษัทฯยังไม่มีคณะกรรมการสรรหา อย่างไรก็ตาม
  ในการคัดเลือกบุคคลเพื่อเสนอชื่อเป็นกรรมการบริษัท
  คณะกรรมการจะพิจารณาคัดสรรจากบุคคลที่มีคุณวุฒิ ความรู้ ความสามารถ
  และประสบการณ์ในการทำงานโดยเฉพาะจากสาขาหรือทักษะที่ยังขาดอยู่เป็นสำคัญ

  คุณสมบัติของคณะกรรมการ

1.  มีคุณสมบัติไม่ขัดต่อลักษณะต้องห้ามตามกฎหมายบริษัทมหาชนจำกัด
    กฎหมายหลักทรัพย์และตลาดหลักทรัพย์ หรือกฏหมายอื่นที่เกี่ยวข้อง

2.  มีความรู้ ความสามารถ และมีประสบการณ์จากหลากหลายอาชีพ
    ที่เป็นประโยชน์ต่อการดำเนินธุรกิจของบริษัท

3.  มีความซื่อสัตย์ สุจริต

4.  ไม่ควรดำรงตำแหน่งกรรมการบริษัทจดทะเบียนเกิน 5 บริษัท

วิธีการเลือกตั้งกรรมการผ่านที่ประชุมผู้ถือหุ้น

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคน จะใช้คะแนนเสียงที่มีอยู่ทั้งหมด
    เลือกตั้งบุคคลคนเดียวหรือหลายคนเป็นกรรมการก็ได้แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่พึงมีหรือจะพึงเลือกตั้งในขณะนั้น
    และในกรณีที่มีบุคคลที่ได้รับคะแนนเสียงเท่ากันเกินจำนวนกรรมการที่ต้องการแล้ว
    ประธานจะเป็นผู้ออกเสียงชี้ขาด

  อย่างไรก็ตาม เนื่องจากบริษัทฯได้เข้าสู่กระบวนการฟื้นฟูกิจการ โดยมี บริษัท ไทยไวร์โพรดัคท์
  จำกัด (มหาชน) เป็นผู้บริหารแผน ดังนั้น
  บรรดาอำนาจหน้าที่ในการจัดการกิจการและทรัพย์สินของบริษัท
  และสิทธิตามกฎหมายของผู้ถือหุ้นของบริษัทยกเว้นสิทธิที่จะได้รับเงินปัน

  ผลจึงตกแก่ผู้บริหารแผนตั้งแต่วันที่ 23 สิงหาคม 2547 จนถึงวันที่ 26 พฤศจิกายน 2557
  ซึ่งเป็นวันที่ศาลมีคำสั่งยกเลิกการฟื้นฟูกิจการ
  การสรรหากรรมการในปีที่ผ่านๆมาจึงทำได้โดยการยื่นคำร้องต่อศาลล้มละลายกลาง
  โดยผู้บริหารแผนเป็นผู้เสนอรายชื่อบุคคลที่จะแต่งตั้งให้ศาลพิจารณาเห็นชอบ

  ส่วนการคัดเลือกบุคคลให้เป็นผู้บริหารสูงสุด คณะกรรมการบริหารจะเป็นผู้พิจารณา

9.4 การกำกับดูแลการดำเนินงานของบริษัทย่อยและบริษัทร่วม

-   ไม่มีบริษัทย่อยและบริษัทร่วม

  9.5 การดูแลเรื่องการใช้ข้อมูลภายใน

  ในการดูแลเรื่องการใช้ข้อมูลภายในของกรรมการและผู้บริหาร
  บริษัทฯกำหนดให้กรรมการและผู้บริหารรายงานการถือหลักทรัพย์กรณีมีการเปลี่ยนแปลงการถือหลักทรัพย์อันเนื่องมาจากการได้มาหรือจำหน่ายหลักทรัพย์ยื่นต่อตลาดหลักทรัพย์ตามมาตรา
  59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  และมีนโยบายให้กรรมการต้องเปิดเผยรายงานการซื้อ-ขายหุ้น/ถือครองหลักทรัพย์ของบริษัทฯให้ที่ประชุมคณะกรรมการทราบทุกปี
  ห้ามการซื้อขายหลักทรัพย์โดยเฉพาะในช่วง 1 เดือน
  ก่อนที่งบการเงินจะเผยแพร่ต่อสาธารณชนนอกจากนี้ยังห้ามไม่ให้ผู้บริหารที่ได้รับทราบข้อมูลเปิดเผยข้อมูลแก่บุคคลภายนอกที่ไม่มีหน้าที่เกี่ยวข้อง
  โดยกำหนดไว้ในจรรยาบรรณและจริยธรรมทางธุรกิจของบริษัท
  มีการกำหนดมาตรการลงโทษไว้เป็นลายลักษณ์อักษรหากมีการฝ่าฝืน เนื่องจากบริษัทฯ
  เห็นว่าการไม่นำข้อมูลไปใช้เพื่อประโยชน์ส่วนตนเป็นจรรยาบรรณที่ควรยึดถือและปฏิบัติอย่างเคร่งครัดตลอดระยะเวลาที่ดำรงตำแหน่งเป็นผู้บริหารของบริษัทฯ

  รายงานการเปลี่ยนแปลงการถือครองหลักทรัพย์ของกรรมการและผู้บริหาร

  การถือครองหลักทรัพย์ของกรรมการและผู้บริหาร ณ วันที่ 31 ธันวาคม 2557 เปรียบเทียบกับปี
  2556 แสดงได้ดังนี้

(table5)

  ----------------- -------------------------------------------------- --------------------- ---------- ----------
  รายชื่อ             ตำแหน่ง                                             จำนวนหลักทรัพย์ที่ถือครอง              

                                                                       ณ 31 ธ.ค.57           ณ 31       เพิ่ม/(ลด)
                                                                                             ธ.ค.56     

  1. นายสุริย์ บัวคอม   ประธานกรรมการและประธานกรรมการตรวจสอบ/กรรมการอิสระ   -                     -          -

  2. นายสุวัฒน์ จิตตมัย  กรรมการและผู้จัดการทั่วไป                               12,800                12,800     -

  3. นายฉัตรชัย       กรรมการ                                            89,000                89,000     -
  ศิริวัฒนา                                                                                                

  4. นางกิ่งเทียน      กรรมการและกรรมการตรวจสอบ/กรรมการอิสระ               -                     -          -
  บางอ้อ                                                                                                 

  5. นายนรเศรษฐ     กรรมการและกรรมการตรวจสอบ/กรรมการอิสระ               -                     -          -
  ไม้เกตุ                                                                                                 

  6. นายเอกมินทร์     กรรมการ                                            29,750                29,750     -
  งานทวี                                                                                                 

  7. นายธนพงษ์       กรรมการ                                            -                     -          -
  ภูคาสวรรค์                                                                                              

  8. นายพันธุม        กรรมการ/กรรมการอิสระ                                -                     -          -
  พันธุมจินดา                                                                                              

  9.นายสรกฤช        กรรมการ                                            -                     -          -
  อุรเคนทร์                                                                                               

  10. นายสรรัฐ งานทวี กรรมการ                                            5,050                 10,050     (5,000)
  ----------------- -------------------------------------------------- --------------------- ---------- ----------

(table5)

  9.6 ค่าตอบแทนผู้สอบบัญชี

1.  ค่าตอบแทนจากการสอบบัญชี(audit fee)

  ในรอบปีที่ผ่านมา บริษัทจ่ายค่าตอบแทนการสอบบัญชีให้แก่ผู้สอบบัญชีของบริษัทในจำนวนเงินรวม
  935,000 บาท

2.  ค่าบริการอื่น(non-audit fee)

-   ไม่มี

9.7 การปฏิบัติตามหลักการกำกับดูแลกิจการที่ดีในเรื่องอื่นๆ

  ในรอบปีที่ผ่านมา
  บริษัทฯมีการปฏิบัติตามหลักการกำกับดูแลกิจการที่ดีสำหรับบริษัทจดทะเบียนตามแนวทางที่ตลาดหลักทรัพย์แห่งประเทศไทยกำหนด
  เว้นแต่บริษัทไม่ได้จัดให้มีการประชุมผู้ถือหุ้น
  และไม่ได้ให้สิทธิผู้ถือหุ้นในการตัดสินใจเกี่ยวกับการแต่งตั้งและถอดถอนกรรมการ
  การเลือกผู้สอบบัญชีและการพิจารณาจ่ายเงินปันผล ทั้งนี้
  เนื่องจากบริษัทฯอยู่ระหว่างการฟื้นฟูกิจการทำ

  ให้บรรดาอำนาจหน้าที่ในการจัดการกิจการและทรัพย์สินของบริษัท
  และสิทธิตามกฎหมายของผู้ถือหุ้นของบริษัทตกแก่ผู้บริหารแผน

10. ความรับผิดชอบต่อสังคม(Corporate Social Responsibilities : CSR)

บริษัทฯตระหนักดีว่าบริษัทฯไม่สามารถดำเนินธุรกิจให้ยั่งยืนได้หากปราศจากความรับผิดชอบต่อสังคม
บริษัทฯจึงประกอบธุรกิจด้วยความสำนึกถึงความรับผิดชอบที่มีต่อสังคมและสิ่งแวดล้อมโดยรวม

บริษัทฯมีวิสัยทัศน์และพันธกิจด้านความรับผิดชอบต่อสังคมคือการเป็นผู้นำในการผลิตสินค้าที่มีคุณภาพ
และดำเนินธุรกิจภายใต้หลักการกำกับดูแลกิจการที่ดี บนพื้นฐานของความโปร่งใสและเป็นธรรม
ควบคู่ไปกับการมีส่วนร่วมรับผิดชอบต่อสังคม เพื่อให้ธุรกิจเติบโตไปพร้อมกับสังคม
และชุมชนที่มีคุณภาพ

รายงานความรับผิดชอบต่อสังคมตามแนวทางของตลาดหลักทรัพย์แห่งประเทศไทยของบริษัทฯ มีดังนี้

การประกอบกิจการด้วยความเป็นธรรม

บริษัทฯ ตระหนักดีว่าพื้นฐานของการประกอบกิจการให้ยั่งยื่นได้ต้องดำเนินธุรกิจด้วยความเป็นธรรม
บริษัทฯจึงดำเนินธุรกิจร่วมกันกับคู่ค้า เจ้าหนี้ ลูกค้า
และคู่แข่งทางการค้าบนพื้นฐานของความเป็นธรรม ให้ความร่วมมือในการพัฒนาโอกาสทางธุรกิจ
ไม่ละเมิดความลับหรือล่วงรู้ความลับทางการค้าของคู่แข่งด้วยวิธีฉ้อฉล
ตอบสนองความต้องการของลูกค้าด้วยการผลิตสินค้าที่มีคุณภาพ ในราคาที่ยุติธรรม
ให้ผลตอบแทนที่เป็นธรรม เสริมสร้างความสุขในการทำงาน
และสนับสนุนการพัฒนาความสามารถในวิชาชีพแก่พนักงาน สร้างผลตอบแทนที่ดีและยั่งยืนให้แก่ผู้ถือหุ้น
รวมถึงส่งเสริมให้มีการบริหารจัดการผลกระทบต่อสิ่งแวดล้อมตามมาตรฐานสากล
และให้การสนับสนุนการพัฒนาชุมและสังคมอย่างต่อเนื่อง

การต่อต้านการทุจริตคอร์รัปชั่น

เพื่อให้การดำเนินธุรกิจเป็นไปอย่างยั่งยืนและบรรลุเป้าหมายในการเป็นผู้นำทางด้านคุณภาพ
บริษัทฯจึงมีนโยบายต่อต้านการทุจริต
เนื่องจากเห็นว่าการทุจริตเป็นปัจจัยหนึ่งที่บั่นทอนความพยายามในการพัฒนาคุณภาพ
เป็นภัยต่อการดำเนินกิจการให้ยั่งยืนและเป็นภัยต่อสังคมของประเทศ
ทำให้ขีดความสามารถในการแข่งขันของบริษัทลดลง

การดำเนินการเพื่อต่อต้านการทุจริตคอร์รัปชันของบริษัท
เริ่มต้นด้วยการที่ผู้บริหารระดับสูงของบริษัทฯไม่สนับสนุนให้มีการรับหรือจ่ายสินบนในกรณีใดๆทั้งสิ้นโดยกำหนดไว้ในจรรยาบรรณและจริยธรรม

ในการดำเนินธุรกิจของบริษัท ทั้งนี้
เพื่อให้พนักงานและผู้มีส่วนได้เสียอื่นๆมั่นใจได้ว่าบริษัทฯจะไม่ถูกบ่อนทำลายจากพฤติกรรมการทุจริตคอรัปชั่น
ส่วนในระดับพนักงาน
บริษัทฯได้กำหนดลักษณะความผิดของการทุจริตต่อหน้าที่และทุจริตต่อบริษัทเป็นความผิดขั้นร้ายแรงสูงสุดไว้ในข้อบังคับพนักงาน

ความรับผิดชอบต่อผู้บริโภค

บริษัทฯประกอบธุรกิจหลักคือเป็นผู้ผลิตและจำหน่ายลวดเหล็กแรงดึงสูง(P.C. Wire และ P.C.
Strand) ที่ใช้สำหรับงานคอนกรีตอัดแรง
โดยลวดเหล็กแรงดึงสูงเป็นวัสดุที่ทำหน้าที่รองรับน้ำหนักในงานก่อสร้าง
ทั้งนี้ความสัมพันธ์ของลวดเหล็กแรงดึงสูงกับงานก่อสร้างต่างๆแสดงได้ดังห่วงโซ่อุตสาหกรรม ดังนี้

จากห่วงโซ่อุตสาหกรรมดังกล่าว
ผลิตภัณฑ์ของบริษัทฯทำหน้าที่รับน้ำหนักจำนวนมากจึงต้องการความแข็งแรง ทนทาน
เพื่อความปลอดภัยและป้องกันความเสี่ยงที่อาจเกิดขึ้นกับผู้บริโภคในลำดับถัดไป

บริษัทฯจึงมีนโยบายมุ่งเน้นผลิตสินค้าที่มีคุณภาพ ได้มาตรฐาน
เพื่อที่เมื่อนำสินค้าของบริษัทฯไปใช้งานจะเกิดประสิทธิภาพสูงตามความต้องการของลูกค้า
บริษัทฯจึงให้ความสำคัญกับการศึกษาค้นคว้า และวิจัย
เพื่อหาแนวทางในการพัฒนาคุณภาพสินค้าอย่างต่อเนื่อง ในการนี้
บริษัทฯมีบุคลากรที่มีประสบการณ์ในการผลิตสินค้าและมีความรู้และความเข้าใจในองค์ประกอบของผลิตภัณฑ์เป็นอย่างดี

ในการควบคุมคุณภาพสินค้า บริษัทฯให้ความสำคัญตั้งแต่ขั้นตอนการคัดเลือกวัตถุดิบ กระบวนการผลิต
และการนำสินค้าไปใช้งาน โดยในการคัดเลือกวัตถุดิบซึ่งได้แก่ เหล็กลวดคาร์บอนสูง (High
Carbon Wire Rod)
บริษัทฯจะเลือกซื้อวัตถุดิบจากแหล่งผลิตที่สามารถผลิตสินค้าได้ตรงตามข้อกำหนดด้านคุณสมบัติของวัตถุดิบที่บริษัทฯได้กำหนดไว้
ทั้งนี้เพื่อให้มั่นใจได้ว่าวัตถุดิบที่นำมาใช้จะไม่ก่อให้เกิดความเสี่ยงด้านความปลอดภัยของผู้ปฎิบัติงานในกระบวนการผลิตของบริษัทฯเอง
และไม่ก่อให้เกิดความเสี่ยงด้านความปลอดภัยของลูกค้าที่นำสินค้าไปผลิตเป็นสินค้าต่อเนื่อง
รวมถึงผู้บริโภคขั้นสุดท้าย

ในส่วนของการควบคุมคุณภาพในกระบวนการผลิต บริษัทฯมีระบบการผลิตที่มีประสิทธิภาพ
และมีบุคลากรที่มีความชำนาญ มีห้องปฏิบัติการทดสอบคุณภาพที่ได้รับการรับรองมาตรฐาน ISO
17025

ในส่วนของการนำสินค้าไปใช้งาน
บริษัทฯได้จัดตั้งหน่วยงานที่ทำหน้าที่ให้คำแนะนำและให้ความรู้แก่ลูกค้าในการนำสินค้าไปใช้งานอย่างถูกต้องตามมาตรฐาน
มีความปลอดภัยทั้งในขั้นตอนการนำสินค้าของบริษัทฯไปใช้ในกระบวนการผลิตของลูกค้า
รวมถึงผู้บริโภคในขั้นถัดไป ทั้งนี้ เพื่อให้บรรลุเป้าหมายของการดูแลความปลอดภัยอย่างครบวงจร
และหากมีความเสียหายใดๆที่มีสาเหตุมาจากการนำสินค้าของบริษัทฯไปใช้งาน
บริษัทฯจะทำการชดเชยความเสียหายให้ทันทีโดยไม่ต้องรอให้มีการร้องขอ

การเคารพสิทธิมนุษยชน

จากการที่ผลิตภัณพ์ของบริษัทฯซึ่งได้แก่ลวดเหล็กแรงดึงสูง
เป็นวัสดุที่ทำหน้าที่รองรับน้ำหนักในงานคอนกรีตอัดแรง
โดยห่วงโซ่อุตสากรรมขั้นสุดท้ายของลวดเหล็กแรงดึงสูงได้แก่ บ้าน คอนโดมิเนียม ตึกสูง
อาคารจอดรถ อาคารโรงงาน สำนักงาน สะพาน ทางด่วน ทางยกระดับ
รวมถึงโครงการสาธารณูปโภคขนาดใหญ่อื่นๆ ซึ่งต้องการความแข็งแรงและความปลอดภัยเป็นสำคัญ
บริษัทฯจึงมีนโยบายชัดเจนที่มุ่งเน้นการผลิตสินค้าที่มีคุณภาพ มีความปลอดภัยในการนำไปใช้งาน
เพื่อป้องกันอันตรายที่อาจเกิดขึ้นกับชีวิตและทรัพย์สินของประชาชนและสาธารณชนในวงกว้าง

การจัดการสิ่งแวดล้อม

บริษัทฯตระหนักดีว่ากระบวนการผลิตสินค้าของบริษัทฯมีส่วนสร้างผลกระทบต่อสิ่งแวดล้อม
ทั้งทางน้ำและทางอากาศ เนื่องจากกระบวนการผลิตเริ่มต้นจากการนำเหล็กลวด(Wire Rod)
มาล้างทำความสะอาด ก่อนเข้าสู่กระบวนการดึงลดขนาด ซึ่งต้องใช้สาร Hydrochloric Acid
เพื่อขจัดฝุ่นละอองและสนิม ส่งผลให้น้ำที่ผ่านกระบวนการดังกล่าว
มีความเป็นกรดและมีโลหะหนักปนเปื้อน รวมถึงมีไอกรดลอยสู่ชั้นบรรยากาศ ดังนั้น
เพื่อลดผลกระทบดังกล่าว บริษัทฯจึงดำเนินการติดตั้งระบบบำบัดน้ำเสีย(Water Treatment
System) ติดตั้งระบบ Air Pollution Control System
และจัดจ้างหน่วยงานที่ได้รับอนุญาตในการประกอบกิจการกำจัดของเสียทำการกำจัดของเสียที่เกิดจากกระบวนการผลิต
รวมทั้งมอบหมายให้

หน่วยงานของรัฐที่มีหน้าที่ควบคุมผลกระทบต่อสิ่งแวดล้อมทำการตรวจสอบอย่างสม่ำเสมอ นอกจากนี้

บริษัทฯได้ติดตั้งระบบประหยัดพลังงานเพื่อลดปริมาณการใช้พลังงานไฟฟ้าในกระบวนการผลิตซึ่งเป็นสาเหตุหนึ่งของการเกิดภาวะโลกร้อน
รวมถึงลงทุนในโครงการผลิตกระแสไฟฟ้าจากพลังงานธรรมชาติ เช่น
ติดตั้งกังหันลมในการผลิตกระแสไฟฟ้า และติดตั้งแผงโซล่าเซลเพื่อผลิตกระแสไฟฟ้าใช้ในโรงงาน
เป็นต้น
เพิ่มพื้นที่สีเขียวบริเวณรอบโรงงานและปรับปรุงภูมิทัศน์เพื่อบรรเทาผลกระทบจากมลภาวะที่เกิดจากกระบวนการผลิตของบริษัทฯที่อาจมีผลต่อพนักงานและชุมชนใกล้เคียง

ทั้งนี้
เพื่อให้การดูแลสภาพแวดล้อมและความปลอดภัยในการทำงานเป็นไปอย่างมีระบบและมีการติดตามอย่างต่อเนื่อง
บริษัทฯได้นำระบบมาตรฐานคุณภาพด้านสิ่งแวดล้อม ISO 14001
และระบบมาตรฐานด้านความปลอดภัยอาชีวอนามัย OHSAS 18001 มาใช้ในโรงงาน

การดูแลพนักงานและการปฎิบัติต่อแรงงานอย่างเป็นธรรม

บุคลากรถือเป็นทรัพยากรที่สำคัญที่สุดในการขับเคลื่อนงานให้บรรลุเป้าหมาย
บริษัทฯจึงให้ความใส่ใจในการดูแลพนักงาน ทั้งทางด้านการพัฒนาศักยภาพ ความรู้
ความสามารถอย่างต่อเนื่อง โดยพนักงานทุกระดับต้องได้รับการฝึกอบรมเพื่อเพิ่มพูนความรู้
ความเข้าใจ และทักษะ อย่างสม่ำเสมอและต่อเนื่อง

ในปี 2557 บริษัทฯได้จัดรูปแบบการพัฒนาบุคลากรที่หลากหลายแนวทางและวิธีการต่างๆดังนี้

(table3)

+--------------+--------------------------------------+---------------+
| แนวทาง       | วิธีการ                                | ผลงานปี 2557   |
+--------------+--------------------------------------+---------------+
| On the Job   | หัวหน้างานสอนให้พนักงานมีคว               | พนักงานเข้า     |
| Training     | ามรู้และทักษะที่จำเป็นของตำแหน่งงานต่างๆเพื่อใ | ใหม่และพนักงานท |
|              | ห้พนักงานสามารถปฎิบัติงานได้อย่างมีประสิทธิภาพ | ี่โอนย้ายหน่วยงาน |
+--------------+--------------------------------------+---------------+
| การอ         | หลักสูตร                               | 10 หลักสูตร     |
| บรมภายในบริษัท |                                      |               |
|              | 1.Internal Auditor ISO 9001; 2008    | 99 ราย        |
| (In-house    |                                      |               |
| Classroom    | 2.เจ้าหน้าที่ความปลอดภัยในการทำงาน        | ชั่วโมงอบรมเฉลี่ย |
| Training)    | ระดับหัวหน้างาน                         | 6 ชม/คน/ปี     |
|              |                                      |               |
|              | 3.การตรวจติดตามคุณภา                   |               |
|              | พตามข้อกำหนดการรับรองมาตรฐานห้องปฏิบัติการ |               |
|              | ISO/IEC 17025                        |               |
|              |                                      |               |
|              | 4.เทค                                |               |
|              | นิคการผจญเพลิงและการควบคุมสารเคมีหกรั่วไหล |               |
|              |                                      |               |
|              | 5.การดับเพลิงขั้นต้น                      |               |
|              |                                      |               |
|              | 6.การซ้อมแผนตอบโต้ภาวะฉุกเฉินประจำปี 2557 |               |
|              |                                      |               |
|              | 7.Internal Auditor ISO 50001         |               |
|              |                                      |               |
|              | 8.ISO 50001 : 2011 Energy Awareness  |               |
|              | (จิตสำนึกด้านพลังงาน)                    |               |
|              |                                      |               |
|              | 9.การขับรถ Forklift อย่างปลอดภัยและถูกวิธี |               |
|              |                                      |               |
|              | 10.ผู้ควบคุมการใช้ปั้นจั่น                   |               |
|              | ผู้ให้สัญญาณแก่ผู้บังคับปั้นจั่นและผู้ยึดเกาะวัสดุ     |               |
+--------------+--------------------------------------+---------------+
| การอบ        | การส่งเสริมให้พนักงานเข้าอบรม             | 65 หลักสูตร     |
| รมภายนอกบริษัท | ในหลักสูตรที่จัดโดยสถาบันและผู้เชี่ยวชาญภายนอก |               |
|              |                                      | 48 ราย        |
+--------------+--------------------------------------+---------------+
| กา           | นำเสนอผลงานของแต่ละสายงาน             | 2 ครั้ง/ปี       |
| รนำเสนอผลงาน |                                      |               |
|              |                                      | 1.วันที่ 31 ก.ค. |
| (Goal        |                                      | 2557          |
| Program      |                                      | จำนวน         |
| P            |                                      | พนักงานที่เข้าร่วม |
| resentation) |                                      | 21 ราย        |
|              |                                      |               |
|              |                                      | 2.วันที่ 7-8     |
|              |                                      | พ.ย. 2557     |
|              |                                      | จำนวน         |
|              |                                      | พนักงานที่เข้าร่วม |
|              |                                      | 74 ราย        |
+--------------+--------------------------------------+---------------+

(table3)

บริษัทฯ มีนโยบายกำหนดค่าตอบแทนที่เป็นธรรมด้วยการประเมินผลการปฎิบัติงาน
สำรวจและติดตามความเคลื่อนไหวของอัตราค่าตอบแทนขององค์กรต่างๆที่ใกล้เคียงกันอย่างสม่ำเสมอ
เพื่อนำมาเปรียบเทียบและจัดทำโครงสร้างเงินเดือนที่แข่งขันได้และจูงใจพนักงาน

บริษัทฯปฎิบัติต่อแรงงานอย่างเป็นธรรม เคารพสิทธิขั้นพื้นฐานในการทำงานตามหลักสิทธิมนุษยชน
ให้ความคุ้มครองทางสังคม ไม่มีการจ้างแรงงานเด็ก
ดูแลสภาพการทำงานของพนักงานในโรงงานให้ปลอดภัยจากการปฎิบัติงาน
มีการจัดอบรมและฝึกซ้อมการปฎิบัติงานตามแผนฉุกเฉินเพื่อรับมือกับเหตุการณ์ไม่คาดฝัน
การซ้อมอพยพหนีไฟ จัดหาอุปกรณ์เสริมที่ช่วยให้พนักงานทำงานได้โดยปราศจากภัย

จากมลภาวะทั้งทางเสียงและทางอากาศ
มีมาตรการดูแลให้สภาพแวดล้อมของการทำงานให้ปลอดจากยาเสพติด
ให้ความคุ้มครองดูแลสุขภาพของพนักงานรวมถึงครอบครัวของพนักงาน

บริษัทฯจัดสวัสดิการเพื่อให้พนักงานมีพื้นฐานการดำรงชีวิตที่ดี ส่งเสริมสุขภาพทั้งกายและใจ ดังนี้

-   จัดชุดเครื่องแบบพนักงานให้ 2 ชุดต่อปี

-   จัดรถรับส่งเพื่ออำนวยความสะดวกในการเดินทางมาปฎิบัติงาน

-   จัดที่พักหรือเงินช่วยเหลือค่าเช่าบ้านสำหรับพนักงาน

-   จัดอาหารราคาประหยัดและควบคุมสุขอนามัยที่เหมาะสมให้แก่พนักงาน

-   จัดเงินช่วยเหลือค่าพาหนะในการเดินทางไปปฏิบัติงานนอกพื้นที่ทั้งในและต่างประเทศ

-   จัดเงินช่วยเหลือสำหรับพนักงานที่ปฏิบัติงานกะ

-   จัดให้มีกองทุนสำรองเลี้ยงชีพเพื่อให้พนักงานมีเงินทุนในการดำรงชีพหลังออกจากงาน

-   จัดการแข่งขันกีฬาภายใน การแข่งขันกีฬาสี

-   จัดกิจกรรมโรงงานสีขาวเพื่อรณรงค์ป้องกันยาเสพติด

-   จัดสวัสดิการค่ารักษาพยาบาลสำหรับพนักงานและครอบครัว

-   จัดให้มีการตรวจสุขภาพประจำปี

-   จัดสวัสดิการค่าเล่าเรียนบุตรพนักงาน

-   จัดกิจกรรมสังสรรค์ปีใหม่

-   จัดกิจกรรมทำบุญโรงงาน

นอกจากนี้ บริษัทฯ เปิดโอกาสให้พนักงานได้มีส่วนร่วมในการแสดงความคิดเห็น เสนอแนะ
หรือข้อร้องเรียนใดๆ
โดยบริษัทฯได้จัดให้มีกลไกการจัดการข้อร้องทุกข์ของพนักงานอย่างมีระบบเพื่อรับเรื่องร้องเรียนอย่างยุติธรรม
มีการรักษาความลับ
และเคารพหลักสิทธิมนุษยชนโดยมุ่งเน้นการทำความเข้าใจระหว่างพนักงานกับพนักงาน
และพนักงานกับองค์กร มีการตั้งคณะกรรมการตรวจสอบและวินิจฉัยเป็นรายกรณี ทั้งนี้
พนักงานสามารถร้องเรียนมายังผู้บังคับบัญชาโดยตรง
หรือผ่านช่องทางรับความคิดเห็นที่บริษัทฯจัดไว้ในสถานประกอบการ

นวัตกรรมและการเผยแพร่นวัตกรรม

บริษัทฯตระหนักดีว่าการดำเนินธุรกิจให้ยั่งยืนได้ต้องมีการติดตามและคิดค้นนวัตกรรมและเทคโนโลยี่ใหม่ๆอย่างต่อเนื่อง
บริษัทฯจึงสนับสนุนให้พนักงานและผู้บริหารเข้าร่วมฝึกอบรมและเข้าร่วมศึกษาดูงานแสดงนวัตกรรมและเทคโนโลยี่ที่เกี่ยวข้องกับการผลิต
การประหยัดพลังงาน และการพัฒนาผลิตภัณฑ์ ทั้งใน

และต่างประเทศ
เพื่อให้บุคลากรของบริษัทฯมีความรู้เท่าทันและตอบสนองความท้าทายที่อาจเกิดขึ้นในอนาคตได้
อีกทั้งสนับสนุนให้พนักงาน ผู้บริหาร
และผู้มีส่วนได้ส่วนเสียมีส่วนร่วมในการวิจัยและคิดค้นเกี่ยวกับการพัฒนาเทคโนโลยีการผลิต
และศึกษาคุณสมบัติของผลิตภัณฑ์อย่างลึกซึ้ง เพื่อต่อยอดความรู้ที่มีอยู่เดิม
พร้อมทั้งเผยแพร่ความรู้ที่คิดค้นได้จากงานวิจัยให้แก่สถานศึกษาที่มีความต้องการ

การร่วมพัฒนาชุมชนและสังคม

ในส่วนของการมีส่วนร่วมพัฒนาชุมชน
บริษัทฯได้จัดสรรงบประมาณในการสนับสนุนกิจกรรมของชุมชนอย่างต่อเนื่อง โดยในปี 2557
บริษัทฯได้ให้การสนับสนุนกิจกรรมต่างๆดังต่อไปนี้

สนับสนุนกิจกรรมวันเด็กให้แก่ โรงเรียนนิคมสร้างตนเองจังหวัดระยอง
โรงเรียนวัดประชุมมิตรบำรุง99 ที่ทำการชุมชนตลาดมาบตาพุด สำนักงานเคหะชุมชนมาบตาพุด
และสำนักงานนิคมอุตสาหกรรมมาบตาพุด

สนับสนุนกิจกรรมสาธารณะกุศล ได้แก่ สนับสนุนกิจกรรมเด็กด้อยโอกาส
โรงพยาบาลระยองและสื่ออนุรักษ์สิ่งแวดล้อม สนับสนุนงานสมาคมอนุรักษ์ทรัพยากร
สนับสนุนงานกาชาดจังหวัดระยอง สนับสนุนการจัดกิจกรรมวันนักข่าว การจัดงานประเพณีสงกรานต์
รดน้ำดำหัวผู้สูงอายุและงานประเพณีลอยกระทงชุมชนมาบชลูด ชุมชนตลาดมาบตาพุด
และสำนักงานเขตเทศบาลตำบลพลา ร่วมเป็นเจ้าภาพทอดกฐินวัดต่างๆ
และสนับสนุนลวดเหล็กให้แก่วัดและหน่วยงานราชการต่างๆ

สนับสนุนสินค้าชุมชน ได้แก่ ผลไม้ท้องถิ่น ชุดของฝากจากผลิตภัณฑ์ชุมชน
ชุดอาหารว่างที่ทำจากผลิตภัณฑ์ชุมชุน เป็นต้น

นอกจากการสนับสนุนกิจกรรมต่างๆในชุมชนแล้ว
บริษัทฯยังได้สนับสนุนให้เกิดการจ้างงานในชุมชนเพิ่มขึ้นด้วยการใช้บริการรถบรรทุกสินค้าของผู้ประกอบการในจังหวัดระยอง
รับบุคลากรในพื้นที่เข้าทำงานกับบริษัทฯ
รวมทั้งให้ความร่วมมือในการรับนักศึกษาจากสถาบันการศึกษาต่างๆทั้งในและต่างพื้นที่เข้าฝึกงานและดูงาน

11. การควบคุมภายในและการบริหารจัดการความเสี่ยง

ในการประชุมคณะกรรมการครั้งที่ 1/2558 เมื่อวันที่ 26 กุมภาพันธ์ 2558
โดยมีคณะกรรมการตรวจสอบเข้าร่วมประชุมด้วย
คณะกรรมการได้ประเมินระบบการควบคุมภายในโดยใช้แบบ

ประเมินความเพียงพอของระบบการควบคุมภายในซึ่งรวมถึงการบริหารจัดการความเสี่ยง(ปรับปรุงตาม
COSO International Control - Integrated Framework ปี 2556)
ของสำนักงานกำกับหลักทรัพย์และตลาด

หลักทรัพย์(ก.ล.ต.) ซึ่งจากรายงานของคณะกรรมการตรวจสอบสรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ
การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล และระบบการติดตาม
คณะกรรมการเห็นว่าบริษัทฯมีระบบการควบคุมภายในที่เพียงพอและเหมาะสมกับสถานการณ์ปัจจุบัน
ในการที่จะติดตาม ควบคุม ดูแลการดำเนินงานของบริษัทฯ
รวมถึงการป้องกันทรัพย์สินของบริษัทจากการที่ผู้บริหารนำไปใช้โดยมิชอบหรือไม่มีอำนาจ

บริษัทฯยังไม่มีหน่วยงานตรวจสอบภายในจึงไม่มีความเห็นเกี่ยวกับระบบการควบคุมภายในของหน่วยงานดังกล่าว

  รายงานของคณะกรรมการตรวจสอบ

คณะกรรมการตรวจสอบของบริษัท ไทยไวร์โพรดัคท์ จำกัด(มหาชน)
ประกอบด้วยกรรมการผู้ทรงคุณวุฒิจำนวน 3 ท่าน ซึ่งเป็นผู้ทรงคุณวุฒิทางด้านการบริหาร การเงิน
การบัญชี และกฎหมาย
โดยคณะกรรมการตรวจสอบมีความเป็นอิสระและมีคุณสมบัติครบถ้วนตามข้อกำหนดและแนวทางของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
และไม่ได้แต่งตั้งเพื่อรักษาผลประโยชน์ของกรรมการ หรือผู้ถือหุ้นรายใหญ่

คณะกรรมการตรวจสอบได้ปฏิบัติหน้าที่ตามขอบเขต หน้าที่ และความรับผิดชอบ
ที่ได้รับมอบหมายจากคณะกรรมการบริษัทฯและสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์

ในรอบปี 2557 คณะกรรมการตรวจสอบได้มีการประชุมจำนวน 5 ครั้ง
โดยกรรมการตรวจสอบทุกท่านเข้าร่วมประชุมครบทุกครั้ง
และเป็นการประชุมร่วมกับผู้สอบบัญชีโดยไม่มีฝ่ายจัดการร่วมด้วยจำนวน 1 ครั้ง
สาระสำคัญของการปฏิบัติงานสรุปได้ดังนี้:

1.  การสอบทานความถูกต้อง ครบถ้วน เชื่อถือได้ของรายงานทางการเงินของบริษัท

คณะกรรมการตรวจสอบได้สอบทานงบการเงินรายไตรมาสและงบการเงินประจำปีสำหรับปี 2557
ทั้งในประเด็นความถูกต้องเชื่อถือได้และความเหมาะสม
ก่อนที่จะนำเสนอให้ที่ประชุมคณะกรรมการพิจารณาอนุมัติ
โดยในการประชุมเพื่อพิจารณาเรื่องดังกล่าวคณะกรรมการตรวจสอบได้สอบถามและรับฟังคำชี้แจงจากผู้บริหารและผู้สอบบัญชี
ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่างบการเงินของบริษัทมีความถูกต้องตามที่ควรในสาระสำคัญตามมาตรฐานการรายงานทางการเงิน
รวมทั้งมีการเปิดเผยข้อมูลในงบการเงินอย่างครบถ้วน เชื่อถือได้

2.  การสอบทานความเพียงพอของระบบการควบคุมภายใน

คณะกรรมการตรวจสอบได้สอบทานความเพียงพอของระบบการควบคุมภายใน
รวมถึงให้คำแนะนำต่อฝ่ายจัดการในการบริหารความเสี่ยงเพื่อเพิ่มประสิทธิภาพในการดำเนินกิจการและส่งเสริมให้การดำเนินงานบรรลุเป้าหมายตามที่กำหนด
โดยจากการสอบทานคณะกรรมการตรวจสอบมีความเห็นว่าบริษัทฯมีระบบการดูแลและควบคุมการดำเนินงานอย่างเพียงพอสอดคล้องกับสถานการณ์ของบริษัท

3.  การปฏิบัติตามกฎหมายและกฎระเบียบของสำนักงาน กลต.
    ตลาดหลักทรัพย์ฯและกฎหมายอื่นที่เกี่ยวข้อง

คณะกรรมการตรวจสอบได้สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือข้อกฎหมายที่เกี่ยวข้องกับธุรกิจของบริษัท ซึ่งจากการสอบทาน
คณะกรรมการตรวจสอบไม่พบประเด็นที่เป็นสาระสำคัญในเรื่องการไม่ปฏิบัติตามกฎหมายและข้อกำหนดที่เกี่ยวข้องกับบริษัท

4.  การสอบทานรายการที่เกี่ยวโยงกันหรือรายการที่อาจมีความขัดแย้งทางผลประโยชน์

คณะกรรมการตรวจสอบได้สอบทานรายการที่เกี่ยวโยงกันหรือรายการที่อาจมีความขัดแย้งทางผลประโยชน์
เพื่อให้มั่นใจได้ว่าการอนุมัติรายการและการเปิดเผยข้อมูลเป็นไปตามข้อกำหนดหรือประกาศของตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์
ซึ่งจากการสอบทานคณะกรรมการตรวจสอบไม่พบประเด็นที่เป็นสาระสำคัญในเรื่องการไม่ปฏิบัติตามหลักเกณฑ์รายการที่เกี่ยวโยงกัน
หรือรายการที่อาจมีความขัดแย้งทางผลประโยชน์

5.  การพิจารณาความเหมาะสมของผู้สอบบัญชี

คณะกรรมการตรวจสอบได้พิจารณาคัดเลือกผู้สอบบัญชีประจำปี 2557
เพื่อนำเสนอต่อคณะกรรมการบริษัทฯ โดยได้พิจารณาถึงความรู้ ความสามารถ ความน่าเชื่อถือ
และผลการปฏิบัติงานในรอบปีที่ผ่านมา รวมถึงพิจารณาความเป็นอิสระ คุณภาพของผู้สอบบัญชี
และความเหมาะสมของค่าตอบแทน
ซึ่งคณะกรรมการตรวจสอบมีความเห็นสมควรเสนอให้แต่งตั้งบริษัท เอเอสวี แอนด์ แอสโซซิเอทส์
จำกัด เป็นผู้สอบบัญชีสำหรับปี 2557

  ความเห็นของคณะกรรมการตรวจสอบโดยสรุป

ในรอบปี 2557
คณะกรรมการตรวจสอบได้ปฏิบัติหน้าที่ครบถ้วนตามที่ได้รับมอบหมายจากคณะกรรมการบริษัท
โดยใช้ความรู้ความสามารถอย่างเต็มที่ และทำหน้าที่โดยอิสระ ไม่มีข้อจำกัดจากกรรมการ ผู้บริหาร
พนักงานและผู้ที่เกี่ยวข้อง

ในภาพรวมคณะกรรมการตรวจสอบเห็นว่า คณะกรรมการบริษัท
กรรมการบริหารและผู้บริหารของบริษัทฯ มีจริยธรรมและความมุ่งมั่นในการปฏิบัติหน้าที่อย่างมีคุณภาพ
มีการจัดทำรายงานทางการเงินและการเปิดเผยข้อมูลอย่างถูกต้อง ครบถ้วน เป็นที่เชื่อถือได้
มีการปฏิบัติตามกฎหมายและข้อกำหนดที่เกี่ยวข้องกับบริษัทอย่างถูกต้อง สมเหตุสมผล
และไม่พบข้อบกพร่องของระบบการควบคุมภายในที่จะส่งผลกระทบอย่างมีสาระสำคัญต่อกิจการ
จึงเชื่อได้ว่าบริษัทมีระบบการควบคุมภายในที่มีประสิทธิภาพเพียงพอและเหมาะสมกับสภาพแวดล้อมของการดำเนินธุรกิจในปัจจุบัน

  (นายสุริย์ บัวคอม)

  ประธานกรรมการตรวจสอบ

12. รายการระหว่างกัน

บริษัทหรือบุคคลที่มีความขัดแย้งทางผลประโยชน์ที่มีการทำรายการระหว่างกันมีดังนี้:-

(table3)

+--------------------+-------------------------+----------------------+
| บร                 | ลักษณะความสัมพันธ์          | รายชื่อกรรมการร่วมกัน    |
| ิษัทที่มีรายการระหว่างกัน |                         |                      |
+--------------------+-------------------------+----------------------+
| บริษัท ทักษิณคอนกรีต    | เป็นผู้ถือหุ้นใน              | นายเอกมินทร์ งานทวี     |
| จำกัด(มหาชน)        | บมจ.ไทยไวร์โพรดัคท์        |                      |
|                    | ในสัดส่วนร้อยละ 10         |                      |
|                    | และมีกรรมการและ          |                      |
|                    | ผู้ถือหุ้นบางท่านเป็นบุคคลคนเดีย |                      |
|                    | วกัน(ไม่มีอิทธิพลในการบริหาร) |                      |
+--------------------+-------------------------+----------------------+
| บริษัท ไทยลาวลิกไนท์   | มีผู้ถือหุ้นและกรรมการร่วมกัน   | นายฉัตรชัย ศิริวัฒนา      |
| จำกัด               |                         |                      |
|                    |                         | นายเอกมินทร์ งานทวี     |
+--------------------+-------------------------+----------------------+
| บริษัท เซ็นจูรี่         | มีผู้ถือหุ้นและกรรมการร่วมกัน   | ปัจุบันบริษัท เซ็นจูรี่       |
| อิเลคโทรนิคส์ แอนด์    |                         | อิเลคโทรนิคส์ แอนด์      |
| ซิสเต็มส์ จำกัด        |                         | ซิสเต็มส์ จำกัด          |
|                    |                         | มีสถานะล้มละลาย        |
+--------------------+-------------------------+----------------------+

(table3)

ทั้งนี้ รายการระหว่างบริษัทที่เกี่ยวข้องกันในปี 2557 ประกอบด้วย

(table4)

+---------------+--------+--------+-----------------------------------+
| ชื่อ            | ลักษณะ  | มูลค่า   | ความจำเป็นและสมเหตุสมผล             |
|               | รายการ |        |                                   |
|               |        | (ล     |                                   |
|               |        | ้านบาท) |                                   |
+---------------+--------+--------+-----------------------------------+
| บ             | ข      | 114.48 | บมจ. ทักษิณคอนกรีต                   |
| มจ.ทักษิณคอนกรีต | ายสินค้า |        | เป็นบริษัทผู้ผลิต                       |
|               |        |        | และจำหน่ายผลิตภัณฑ์คอนกรีตอัดแรงชนิดต่างๆ |
|               |        |        | ซึ่งต้องใช้ลวดเหล็กแรงดึงสูงเป็นวัตถุดิบสำคัญ |
|               |        |        | ซึ่งบริษัทที่ทำธุรกิจประเ                 |
|               |        |        | ภทนี้เป็นกลุ่มลูกค้าเป้าหมายที่สำคัญของบริษัทฯ |
|               |        |        | การที่บริษัทฯมีการขายสินค้าให้แก่          |
|               |        |        | บมจ.ทักษิณคอนกรีต                    |
|               |        |        | โ                                 |
|               |        |        | ดยคิดราคาซื้อขายตามราคาที่ใกล้เคียงกับราค |
|               |        |        | าที่คิดกับบุคคลภายนอกและเป็นไปตามราคาตล |
|               |        |        | าดจึงเป็นไปตามความจำเป็นและสมเหตุสมผล |
|               |        |        | เนื่อ                               |
|               |        |        | งจากทำให้บริษัทฯสามารถเพิ่มยอดขายซึ่งส่งผ |
|               |        |        | ลดีต่อความสามารถในการทำกำไรของบริษัทฯ |
+---------------+--------+--------+-----------------------------------+
| บจ            | เงินให้กู้ | 381.95 | เป็นเงินให้กู้ส                        |
| ก.ไทยลาวลิกไนท์ |        |        | ำหรับโครงการโรงไฟฟ้าซึ่งคงค้างมาจากอดีต |
|               |        |        | ปัจจุบันไม่มีการให้กู้ยืมระหว่างกัน          |
+---------------+--------+--------+-----------------------------------+
| บจก.เซ็นจูรี่     | เงินให้กู้ | 312.49 | เป็นเงินให้กู้ส                        |
| อิเลคโทรนิคส์    |        |        | ำหรับหมุนเวียนในกิจการซึ่งคงค้างมาจากอดีต |
| แอนด์ ซิสเต็มส์   |        |        | ปัจจุบันไม่มีการให้กู้ยืมระหว่างกัน          |
+---------------+--------+--------+-----------------------------------+

(table4)

นโยบายการกำหนดราคาระหว่างกัน

บริษัทฯขายสินค้าให้กับ บริษัท ทักษิณคอนกรีต จำกัด(มหาชน)
โดยคิดราคาขายตามราคาตลาดและมีเงื่อนไขการชำระเงิน 90 วัน
ซึ่งเงื่อนไขดังกล่าวเป็นเงื่อนไขที่เป็นปกติ เช่นเดียวกับที่ขายให้กับกิจการอื่นที่ไม่เกี่ยวข้องกัน

นโยบายและแนวโน้มการทำรายการระหว่างกันในอนาคต

บริษัทฯ ยังคงมีนโยบายดำเนินการค้าตามปกติกับ บริษัท ทักษิณคอนกรีต จำกัด(มหาชน)
ซึ่งเป็นลูกค้ารายใหญ่รายหนึ่งของบริษัทอย่างต่อเนื่อง โดยบริษัทจะคิดราคาซื้อ /
ขายสินค้าตามราคาตลาดหรือราคาที่คิดกับบุคคลภายนอก
ในส่วนของเงินให้กู้ยืมแก่บริษัทที่เกี่ยวข้องกัน
บริษัทไม่มีนโยบายที่จะให้กู้เพิ่มแก่บริษัทที่เกี่ยวข้องทั้งหมด